RTS :: Bogdanović: Da vratimo osmehe na lica navijača i ispišemo istoriju\nKošarka Bogdanović: Da vratimo osmehe na lica navijača i ispišemo istoriju\nčetvrtak, 05. dec 2019, 17:17 -> 17:43\nKošarkaš Sakramento kingsa i reprezentativac Srbije Bogdan Bogdanović u intervjuu za Fibu izjavio je da svaki član nacionalnog tima jedva čeka početak kvalifikacija za Olimpijske igre, kako bi vratili navijačima osmehe na lica i ispisali nove stranice u istoriji srpske košarke.\n"Želimo da pobedimo na kvalifikacionom turniru na kom smo domaćini, izmamimo osmehe na lica našim navijačima i ispišemo nove stranice u istoriji srpske košarke", izjavio je Bogdanović u intervjuu za Fibu.\n"Takmičiti se na Olimpijskim igrama je jedinstvena prilika za svakog sportistu, jer taj takmičarski duh, na tom nivou, to je sjajno", dodao je Bogdan.\nKošarkaš Sakramenta je u reprezenativnom dresu u periodu od 2014. do 2018. godine bio vicešampion Evrope, sveta i Olimpijskih igara.\nNa ovogodišnjem Mundobasketu Bogdanović je bio najbolji strelac turnira, beleživđi u proseku 23 poena, uz procenat šuta za tri poena od 53 odsto.\nSrpski reprezentativac osvrnuo se učešće Srbije na Svetskom prvenstvu u Kini.\n"Odigrali smo jako dobro prvi deo turnira, ali smo podbacili u najvažnijim momentima, što nas je koštalo rane eliminacije. Naučićemo na našim greškama i sledeće leto ćemo se vratiti motivisaniji da to ispravimo i pokažemo naš pun potencijal", izjavio je Bogdanović.\nSrbija će u okviru kvalifikaonog turnira ugostiti selekcije Novog Zelanda, Dominikanske republike, dok su u drugoj grupi Italija, Portoriko i Senegal.\n"Kvalifikacioni turnir je veoma važan za nas. Svako voli da igra kod kuće, da oseti publiku koja je naš šesti igrač i gura nas napred. Uzbuđen sam i jedva čekam da igram, da pružim najbolje partije što mogu i pomognem Srbiji da se kvalifikuje na Olimpijske igre", izjavio je naš reprezentativac.\n"Svi znaju da je Beograd ogromni košarkaški grad i turnir će da bude fantastičan. Znamo kakvu će atmosferu napraviti navijači, biće dosta bučno i to će biti prednost za nas, sigurno", zaključio je Bogdanović.\nVelika frka u malom Kanzasu - opšta tuča pod obručima


Milenko Sebić ispunio normu za Rio - Sjajne Vesti\nReprezentativac Srbije, Milenko Sebić, ostvario je svoj san i svoj cilj, obezbedio je sebi vizu za OI u Rio de Žaneiru. Na Evropskom prvenstvu, koje je održano u Mariboru, u disciplini gađanje MK puška trostav 3×40 metaka, sa ekipom Srbije, postavio je novi državni rekord i sebi obezbedio vizu za OI, tako da je postao deveti takmičar naše reprezentacije sa ispunjenom normom. Dve godine star državni rekord, koji je bio u vlasništvu Mirosavljeva sa 1.178 krugova nadmašen je za dva kruga i sa pogođenih 1.180 krugova Milenko postaje novi vlasnik rekorda.\nOvaj skromni momak je u braku sa ruskom reprezentativkom u streljaštvu Alinom Andrejevom Ivačevom, koju je upoznao pre dve godine na turniru u Dortmundu, i rodila se ljubav na prvi pogled.\nNjih dvoje su prošle godine imali neobična venčanja, prvo su se u Opštini Trstenik venčali u trenerkama svojih reprezentacija, pa su nakon tri meseca odlučili da se venčaju u crkvi Svete trojice u Trsteniku. Sebić je u finalni deo ušao kao drugoplasirani takmičar i bez obzira na konačni ishod obezbedio vizu.\nNaša reprezentacija je nastupila u sastavu Milenko Sebić 1.180 krugova, Milutin Stefanović 1.169 krugova i Nemanja Mirosavljev 1.155 krugova i sa ukupno osvojenih 3.504 kruga plasirala se na peto mesto. Trijumfovala je ekipa Rusije sa novim Evropskim rekordom 3.524 kruga, drugoplasirani ekipa Nemačke sa pogođenna 3.523 kruga, a treće mesto pripalo je reprezentaciji Austrije koji su sa 3.510 krugova ,šest više od naše reprezentacije.Milutin Stefanović je ovo takmičenje završio na 12. mestu sa 1.169 pogođena kruga, dok je Nemanja Mirosavljev sa pogođenih 1.155 krugova osvojio 49. mesto. Reprezentaciju Srbije na Olimpijskim igrama u Rio de Žaneiru predstavljaće:\n– Milenko Sebić (malokalibarska puška), Andrea Arsović (vazdušna puška)\n– Jasna Šekarić (vazdušni pištolj), Ivana Maksimović (vazdušna puška)\n– Dimitrije Grgić (vazdušni pištolj), Milutin Stefanović (vazdušna puška)\n– Damir Mikec (malokalibarski pištolj), Stevan Pletikosić (vazdušna puška)\n– Bobana Veličković (vazdušni pištolj).\nNašim reprezentativcima čestitke za izborene norme, i veliku sreću na OI u Rio de Žaneiru.\ntop vesti, sjajne vesti, rusija, rio 2016, maribor, srbija, milenko sebic, mk puska trostav, milutin stefanovic, nemanja mirosavljev, nemacka\nMilenko Sebić ispunio normu za Rio postavio Milivoje Rosandić 26.07.2015


U Sarajevu sastanak Varheljija sa liderima SNSD-a, SDA i HDZ BiH - Argumenti\nNaslovna BiH U Sarajevu sastanak Varheljija sa liderima SNSD-a, SDA i HDZ BiH\nU Sarajevu sastanak Varheljija sa liderima SNSD-a, SDA i HDZ BiH\nFoto: Izetbegović, Dodik i Čović (arhiva)\nDodik je izjavio na konferenciji za novinare da će to biti prilika da se priča o svim aktuelnim temama.\n– Cijenimo dolazak komesara (Varheljija) i spremni smo kada se pitanja bitna za nas riješe da radimo na impelemntaciji, kako to u EU zovu investicionog paketa, koji podrazumijeva izgradnju auto-puta od Johovca do Vukosavlja kojeg treba finansirati Evropska banka za obnovu i razvoj (EBRD), ali i da se u to uključi i jedan nivo donacija EU iz tog paketa – naveo je Dodik nakon sastanka predstavnika Srpske sa Varheljijem u Banjaluci.\nDodik je napomenuo da je za Srpsku najvažniji projekat Koridor „Pet ce“, dok traženje od Republike Srpske da se zaduži kako bi se pravio put Foča-Šćepan Polje „nije u visokom prioritetu“.\n– Mi možemo i na drugi način riještiti izgradnju te dionice, mada smo primarno zainteresovani za korištenje sredstava EU – naveo je Dodik.\n– Mi objektivno možemo da živimo bez te pruge, ali bi bilo dobro da se ona napravi. Ne želim da oponiram nikom iz Evrope, ali mislim da je dobro da se ti projekti realizuju bez dodatnih političkih uslovljavanja – naglasio je Dodik.


Evropska unija pokušava da spreči pad prirodnog priraštaja\nEvropa se suočava sa dubokim demografskim promenama zbog niske stope nataliteta i sve starije populacije. Statističari u Evropskoj uniji upozoravaju da bi radna snaga u evropskim zemljama mogla početi da se smanjuje do kraja ove decenije, što je pokrenulo zahteve da se organizuju hitne javne debate o načinima da se spreče demografska pomeranja.\nStarji žive sve duže, dok mlade osobe nemaju dovoljno dece zbog finansijskog pritiska i nefleksibilnih poslodavaca. U Evropskoj uniji procenjuju da će do 2050, 30 odsto odraslih osoba imati 65 godina. Zvaničnici traže načine da reše problem sve starijeg društva koje izdržava sve manji broj poreskih obveznika.\nU novim izveštajima u Briselu upozorava se da će zbog nedostatka radne snage državni penzioni fondovi biti neodrživi. Takođe se pozivaju vlade da obeshrabe rani odlazak u penziju, te da starijim ljudima obezbede veću fleksibilnost na radnom mestu.\nJos Bergman,profesor društvenih nauka na univerzitetu Luven u Belgiji, kaže da to ne bi bio veliki problem ukoliko bi svi radnici mogli da rade do 65 godine. Drugo moguće rešenje bila bi imigracija. Evropska unija procenjuje da će za rešavanje problema pada prirodnog priraštaja biti potrebno da se unajmi 56 miliona imigrantskih radnika u narednih 40 godina. Evropska komisija predložila je uvođenje radne dozvole Evropske unije, takozvane plave karte, kojom bi se privukli stručni radnici.\nFilip Bušil Metjuz, član odbora za zapošljavanje u evropskom parlamentu kaže da imigracija ne predstavlja dugoročno rešenje.\n“To ne rešava glavni problem, a to je da stariji ljudi žele bolje uslove rada, a mlađi mogućnost da imaju više djece.“\nPoedinci ne odobravaju mešanje vlade u planiranje porodice. Korin Meijer je francuska spisateljica i majka dvoje dece. Njena knjiga - Bez deteta. 40 razloga da nemate dece-izazvala je kontroverzne reakcije u Francuskoj, zato što, kako ističe Meijer, prigovara bejbi propagandi.\n“Nisam sigurna da bi trebalo da plaćamo veći porez kako bi mlađe žene rađale više dece. Ukoliko nam je potrebno više radno sposobnih ljudi onda treba da razmislimo o pozivu ljudima iz ostalih zemalja da dođu i rade u Evropi”, kaže Korin Meijer.\nI u slučaju porasta stope nataliteta, biće potrebne dve generacije da se nadoknadi demografski deficit, smatra Bušil Metjuz i najavljuje da će evropski parlament raspravljati o tome da li je neophodno zapošljavanje većeg broja imigranata.\nEU i prirodni priraštaj


srbijasport.net - Vesti - Zonske lige - Budućnost smenila Gutešu!\n04.01.2018 Dragan PEJIĆ 1333\nIako su ga, pre dve godine, kada su ga doveli u Klub, kovali u zvezde i najavljivali kao dugoročno rešenje za realizaciju ambicioznijih planova Kluba od sadašnjeg 8-godišnjeg tavorenja u ovom rangu takmičenja, uprava Budućnosti je, drugog dana u ovoj godini, smenila trenera Marka Gutešu!\nVest o tome odjeknula je u varošici Đure Jakšića kao grom iz vedra neba, jer u njoj nije bilo poklonika fudbala koji nije bio zadovoljan ne samo radom i rezulotatima ovog trenera, no i njegiovim sveukupnim ponašanjem i odnosom kako prema fudbalerima tako upravi kluba i njegovim simpatizerima. Guteša je čovek odnegovane učtivosti, divnih manira, nesporne stručnosti u pripremi i vođenju ekipe, strogim ali pravičnim pedagoškim nazorima... i uopšte krasilo ga je sve što treba da poseduje dobar čovek i kvalitetan stručnjak!\nZnajući to, jedino pitanje koje se u ovom trenutku postavlja je – zašto je onda smenjen?\nNemajući pravih i konkretnih argumenata, čelnici uprave su se opredelili da svoj potez javnosti obrazlože više frazom no uverljivom argumentacijom: DOŠLO JE DO ZASIĆENJA, PROMENOM ŽELIMO OSVEŽENJE UVERENI DA ĆE SE ONO POZITIVNO ODRAZITI NA BOLJU ATMOSFERU I USPEŠNIJE REZULTATE U NASTAVKU PRVENSTVA.\nNezvanično, čuli su da je Guteša njima spremao ostavku jer se dogovorio o prelasku u ’’Vojvodinu’’ iz Perleza, a kolaju i priče da baš nije bio u saglasju sa nekim članovima uprave, pre svih predsednikom Dušanom Antinom koji je, navodno prenoseći primedbe igrača, zamerao Guteši što ih tera da vredno treniraju i izgaraju na terenu!\nMarko Guteša se poneo džentlmentski, dostojanstveno je prihvatio smenu ne želeći ničim detaljnijim ni konkretnim da je komentariše:\n- Oni su me doveli pa su imali pravo i da me smene. Svugde je to tako u fudbalu. Niti sam iznenadjen niti razočaran jer sam radio koliko sam znao i mogao. Jedino nezadovoljstvo proizilazi iz neostvarene startne ambicije da Budućnost uvedem u viši rang takmičenja, jer Crnja i taj region to i zaslužuju i za to imaju potencijala, ali vremenom sam shvatio da sadašnjoj upravi i nekim igračima to nije bio cilj već su bili zadovoljni postojećim. Ipak, da ne duljim – generalno najčešće smo lepo saradjivali, korektno razišli, nastavlja svako svojim putem, tom Klubu želim sve najbolje – bez žuči i patetike kaže Guteša.\nO igračima, igri i rezultatima Budućnosti ovoga puta nećemo. Ali hoćemo i koju rečenicu o upravi. Već nekoliko poslednjih garnitura čine je mahom bivši igrači, što je, gledano principijelnio, za svaku pohvalu. A da li su to Tica, Kivac, Prpa, Lota, Čorba, Kifla... ’’nebitno’’ je pod uslovom da su sposobni, radni i ambiciozni. A to podrazumeva, u prvom redu, da znaju i mogu stvoriti dobru organizaciju kluba, obezbediti stabilne finansije, dobre uslove rada i formirati tim od bar dvadesetak kvalitetnih igrača na čelu sa visokokvalitetnim trenerom! Da li je sadašnja uprava dorasla tom zadatku i ostvarila te preduslove ne znamo baš detalje (osim što smo čuli priču da za te poslove u Crnji postoje mnogo kvalitetniji i zaslužniji pojedinci) ali to što su oterali izvanrednog trenera i što na planu marketinga – čitaj finansija, nisu ništa uradili sem trošili od Opštine i Mesne zajednice na tacni dobijeno – pokazuje da je teško verovati da su zaslužili iole veću ocenu od jedva prelazne!\nI kako je reč o kadrovima, podsetimo se jednog u kadrovanju poznatog principa: SVAKI ČOVEK PENJE SE LESTVICAMA HIJERARHIJE SVE DOK NE DOSEGNE NIVO VLASTITE NEKOMPETENTNOSTI! Sadašnja uprava je očiglednio dosegkla taj nivo, i umesto da nju neko smeni ona smenjuje bolje i uspešnije od sebe! No, to je, na žalost, usud nas na ovim prostorima, i ne samo u fudbalu!!!


SNS zatražila mandat za sastav nove Vlade Srbije\nPredstavnici izborne liste "Aleksandar Vučić - Za našu decu" na konsultacijama kod predsednika Srbije, 21. jul\nPotpredsednik Srpske napredne stranke (SNS) Miloš Vučević izjavio je posle konsultacija sa predsednikom Aleksandrom Vučićem da su predstavnici izborne liste "Aleksandar Vučić - Za našu decu", zatražili mandat za sastav nove Vlade Srbije.\nOn je naveo da očekuje da Skupština Srbije bude konstituisana do 3. avgusta, a Vlada u zakonskom roku, do 3. novembra i da će to Vlada kontinuiteta u smislu politike i ekonomije, "očuvanja nacionalnih interesa vezanih za Kosovo, evropski put Srbije i saradnju sa Rusijom i Kinom".\nVučević je rekao da nisu pričali o personalnim rešenjima.\n"Kada budemo imali personalna rešenja iznećemo ih u javnost, a imaćemo nekoliko personalnih rešenja i to ne samo za premijera, već i za ministre", rekao je Vučević.\nBez 'jedinstvenog stava' o koalicijama\nPotpredsednik SNS-a je naveo da su se predstavnici liste izjasnili šta misle o koalicionim partnerima sa drugih lista, ali da "nemaju jedinstven stav".\n"Da li će biti drugih stranaka uključenih u Vladu, videćemo", rekao je Vučević i dodao da su u SNS podeljena mišljenja da li treba ići sa koalicionim partnerima sa drugih lista ili ne.\nPredsednik Srbije Aleksandar Vučić napisao je posle konsultacija na svom Instagram profilu da je "razgovor sa izbornim pobednicima protekao u atmosferi analize planova iz inicijative 'Srbija 2025'".\n"Politika je suština, a ne matematika, i zato borba za narodne interese mora da bude najvažniji zadatak za pobednike", napisao je Vučić.\nNa konsultacijama kod predsednika Srbije su, uz Vučevića, bili i funkcioneri SNS-a Marija Obradović, Marko Đurić, Darko Glišić i Milenko Jovanov, kao i koalicioni partneri te stranke, predsednik Partije ujedinjenih penzionera (PUPS) Milan Krkobabić i predsednik Socijaldemokratske partije Srbije (SDPS) Rasim Ljajić.\nNavodeći da nije bilo reči o personalnim rešenjima, predsednik SDPS Rasim Ljajić je rekao da im Vučić preneo da će biti "puno kadrovskih osveženja", te da će za 15 dana biti novi krug konsultacija posle kojeg će se znati više.\nOn je rekao da svi koji su ušli u Skupštinu ne treba da uđu i u Vladu, jer je "normalno da zemlja ima opoziciju u parlamentu".\nPredsednik PUPS Milan Krkobabić rekao je da će vreme u budućnosti zahtevati ozbiljan rad i zadatke.\nVučić je o novoj Vladi u ponedeljak, 20. jula razgovarao sa predstavnicima izborne liste Socijalističke partije Srbije - Jedinstvene Srbije Ivicom Dačićem i Draganom Markovićem Palmom.\nDačić nakon konsultacija: SPS spreman za saradnju\nProšle nedelje na konsultacijama je bio predstavnik Srpskog patriotskog saveza (SPAS) Aleksandar Šapić.\nŠapić: Vreme će pokazati da li ću u Vladu\nPredsednik Srbije je 14. jula započeo razgovore o formiranju nove vlade sa strankama koje su ušle u parlament, a prvo se sastao sa predstavnicima manjinskih lista.\nAlbanska lista Vučiću predala zahteve


Zašto se Orlovi ''isključuju iz utakmice''? - Sportske.net\nŠta je večeras poremetilo ''Orlove'', gde je problem?\nMitar na koti 31, kako sada izgleda tabela najboljih strelaca?Litvanci, poslušajte selektora, Srbija će vam biti zahvalna!Gde su Mitrovićeve granice i koji novi nadimak bi mogli da dobiju ''Orlovi''? (TVITOVI)Čekamo senzaciju, ovo je mogući put Srbije do Evropskog prvenstva!Tumba kritičan, neke stvari više neće da trpi?\n"Najvažnije je da smo uzeli tri boda. Bilo je mnogo pozitivnih stvari, nekih koje i nismo želeli. Imamo još mnogo da radimo, prostora za napredak. Gledamo pozitivno na ovo. Imali smo 2:0, trebalo je da sačuvamo to i kaznimo ih eventualno još jednim golom.\nMi kao mi, poremetio nas je gol koji smo primili. Svoje šanse moraš da koristiš, a mi nismo mnoge. Ima mnogo pozitivnih stvari. Želimo šest bodova u novembru", kazao je Milivojević.\n"Teška utakmica za nas, ponovo smo loše krenuli i imali problema. Drugo poluvreme smo dobro krenuli, dali dva gola, ali posle primili jedan i doveli u pitanje pobedu.\nNekako se isključujemo iz utakmice, dozvoljavamo protivnicima koji su realno slabiji od nas da se vrate, to je problem", rekao je Maksimović.


TUČA U CENTRU GRADA Jedan mladić lakše povređen u Cetinjskoj\nBurna noć bila je u Cetinjskoj ulici, kada se grupa momaka potuka na parkingu, saznaje "Blic". nakon tuče jedna muška osoba je sa lakšim povredama prevezena u Urgenti centar.\n- Jedan mladić je kasno sinoć primljen sa povredama glave, ali kako nije bilo potrebe za daljim lečenjem, on je pušten nakon urađene dijagnostike - potvrđeno je "Blicu" iz Urgentnog centa. Prema nezvaničnim informacijama, grupa mladića se potukla u centru Beograda, na parkingu u Cetinjskoj ulici, nedaleko od ugostiteljskih lokala.\nRADNIK PAO S KROVA INSTITUTA Prevezen u Urgentni centar na reanimaciju


Prvi rezultati popisa za 15 dana - Ozon Media\nSremska Mitrovica – U Srbiji je popisano oko 7.500.000 građana, ali će od tog broja biti izuzete duplo popisane osobe, a prvi podaci o ukupnom broju popisanih biće predstavljeni 15. novembra.\nDirektor Republičkog zavoda za statistiku Dragan Vukmirović rekao je da je u toku popisna anketa u Srbiji kako bi službe procenile verodostojnost popisa. On je naveo da je u odnosu na popis iz 2002. godine primetno smanjenje broja popisanih lica i da će najverovatnije nakon obrade broj stanovnika biti smanjen za između 250.000 i 350.000. Na konferenciji je rečeno da je na smanjenje broja stanovništva najveći uticaj imao pad nataliteta i migracije.\nVukmirović je dodao da se Albanci na jugu Srbije u velikoj meri nisu odazvali popisu stanovništva, a da je najmanje popisanih u Preševu, Bujanovcu, pa u Medveđi. Prema njegovim rečima, bilo je poziva na bojkot popisa i u Sjenici, Tutinu i u Novom Pazaru, ali se stanovništvo tu ipak odazivalo popisu. On kaže da se ne može tačno proceniti koliko je stanovništva bojkotovalo popis, ali ako se izuzmu opštine na jugu Srbije reč je o veoma malom broju. On je kao primer naveo Preševo u kome je popisano manje od 4.000 stanovništva, a procene su bile da ih ima oko 40.000.\nNa konferenciji je rečeno da će 15. novembra biti izneti precizniji podaci o ukupnom broju popisanih lica, a da će se konačni rezultati sukcesivno objavljivati od druge polovine 2012. do kraja 2013. godine kada će se znati podaci o stanovništvu prema osnovnim demografskim, migratornim, obrazovnim, ekonomskim i drugim karakteristikama.\nU opštinama Crna Trava, Alibunar, Majdanpek, Babušnica, Žitište, Nova Crnja, Sečanj, Odžaci, Ražanj i Rekovac zabeležen je najveći pad popisanih lica. Opštine u kojima je popisano više nego 2002. godine tokom poslednjeg popisa su osam beogradskih opština i Novi Pazar i Novi Sad.\nBez smanjenja plata u zdravstvu


Pajtić: Kancelarija Vojvodine u Briselu opravdala postojanje | Autonomija\nPajtić: Kancelarija Vojvodine u Briselu opravdala postojanje\nVojvodina privlači oko 90 odsto fondova prekogranične saradnje koji su namenjeni Srbiji\nPredsednik Pokrajinske vlade Bojan Pajtić ocenio je sinoć u Briselu da je Kancelarija Vojvodine u tom gradu, četiri godine nakon osnivanja, opravdala svoje postojanje.\nPajtić je istakao da pokrajina danas privlači oko 90 odsto fondova prekogranične saradnje koji su namenjeni Srbiji.\n„Gotovo polovina stranih investicija koje dođu u Srbiju, ostanu u Vojvodini. Mi smo, dakle, pokazali da umemo da napravimo kapacitet i da umemo da iskoristimo ono što nam u procesu pridruživanja donose i evropske institucije i evropski fondovi“, dodao je predsednik Pokrajinske vlade.\nDelegacija Pokrajinske vlade boravi u Briselu od 12 do 15. oktobra na manifestaciji Evropska nedelja gradova i regija „Otvoreni dani 2015“, koju organizuju Direktorat za regionalnu politiku Evropske komisije i Komitet regiona.\nTokom trajanja manifestacije delegacija Pokrajinske vlade je imala niz sastanaka sa zvaničnicima evropskih institucija, regiona i gradova.


Dr Dragiša Milović kandidat za gradonačelnika: Zvečan nije Kolumbija | KoSSev\nZahvaljujući podršci građana, kandidovaću se za gradonačelnika opštine Zvečan. Ovom prilikom poručujem da ću raditi u interesu građana opštine Zvečan. Opština Zvečan mora, i to ćemo se truditi svi zajedno - da bude jedno mirno i uređeno mesto u kojem će se svi građani osećati sigurnim, gde nam se mladi neće baviti prodajom droge i da budu uživaoci droge i gde neće moći da stoji grafit koji bode oči, a na kojem piše "Zvečan Kolumbija". Ovo je upravo najavio bivši predsednik opštine Zvečan Dragiša Milović na zajedničkoj konferenciji za štampu sa liderom GI SDP Oliverom Ivanovićem. Milović će se kandidovati ispred, kako je objasnio, široke građanske koalicije u kojoj će biti i GI SDP Olivera Ivanovića, ne precizirajući, međutim, da li to podrazumeva da će formirati novu stranku, ili će biti deo Ivanovićeve stranke. U javnost iznosi i detalje o novim pretnjama i pritiscima - članu njegove porodice i onima koji ga podržavaju. Ivanović je, sa druge strane, najavio da će SDP imati kandidate za gradonačelnike u sve četiri opštine na Severu, ali i u nekim opštinama na jugu Kosova, ne navodeći da li će se on kandidovati za gradonačelnika u Severnoj Mitrovici. I Ivanović i Milović se slažu da ključnu ulogu u pronalasku počionica napada na njihovu imovinu ima međunarodna zajednica. Najbolji način da se spreče incidenti koji su bili zabeleženi tokom predizborne kampanje za parlamentarne izbore je da se pronađu počinioci napada na njihovu imovinu, ali i da institucije "rade svoj posao" - poručeno je, takođe. Podneće tužbe protiv opština u kojima žive, a za nadoknadu štete nakon napada na njihovu imovinu, ali i Vlade Kosova za koju je, advokat Nebojša Vlajić, koji je takođe prisustvovao konferenciji za medije, rekao da je bila dužna da obezbedi sigurnost građanima. Najavljuje i tužbe za sve slučajeve zloupotreba tokom izborne kampanje za kosovske lokalne izbore 22. oktobra i samog izbornog dana. Advokat Vlajić je detaljno podsetio na incidente, zloupotrebe i nepravilnosti na, tvrdi, svim izborima koji su se održali na Severu Kosova, uključujući i ubistvo kandidata za gradonačelnika Severne Mitrovice.\nVerbalno uznemiravanje, pritisak i na podržavaoce - uključeni direktori državnih firmi\nNakon što mu je nedavno zapaljen automobil, Milović je danas izneo da je njegovoj ćerki u međuvremenu verbalno prećeno.\n"Moja ćerka je imala i verbalnih uznemiravanja, policija je sa tim upoznata i taj slučaj, kako kažu, ispituju, iako se to desilo između 16 i 17 časova u Zvečanu," kaže Milović, ne navodeći druge detalje.\nIako su izbori demokratsko pravo, vrši se pritisak i na sve one koji žele da podrže njegovu kandidaturu, tvrdi on:\nDemokratija ili jednoumlje?\n"Ti pritisci gde će se uključiti direktori pojedinih firmi koji su na budžetu države Srbije - da li je to demokratija? Da li se ovde pravi jednoumlje, ili će građanima prepustiti da sami ocene koga će podržati?" - upitao je Milović.\n"Svaki građanin koji želi da podrži moju kandidaturu, potpiše pristupnicu, trpi na neki način pritiske, uključuju se direktori pojedinih firmi."\nU mirnoj i fer atmosferi građani da odluče\nIpak, svi ovi napadi su mu, uz podršku građana, kako kaže - bili "vetar u leđa" da se odluči za kandidaturu:\n"Nije me to uplašilo. Štaviše, to mi je dalo dodatnu snagu sada da vidimo da smo u pravu i da ne smemo da pokleknemo, jer onda bi nasilnici, kriminalci, preuzeli stvar u svoje ruke. Upravo treba drugačije - da omogućimo našim građanima da na demokratskim izborima bez pritisaka, krađe, u mirnoj, fer, tolerantnoj atmosferi, izložimo svoj program i viđenje i da odluče za koga će da glasaju.“\nPočinioci nisu pronađeni, nasilje legitimno sredstvo za političke svrhe\nIstiče i da posle 15 dana od istrage o paljevini njegovog i automobila Olivera Ivanovića, počinioci nisu pronađeni.\nIvanović: Incidente sprečiti istragom\nNa pitanje novinarke KoSSeva na koji način mogu da se spreče incidenti poput onih koji su bili zabeleženi tokom predizborne kampanje za parlamentarne izbore, Ivanović kaže:\n"Taj problem može da se reši tako što će se oštro reagovati, što će se istražiti, brzo utvrditi ko je krivac, kompenzovati šteta i na taj način uputiti poruka. Jedini način da odvratite buduće počinioce, ili one koji tako nešto imaju na pameti, koji to vide kao put - jeste da vide da se to ne isplati. A ukoliko se zločin ne istraži, zločinac ne privede pravdi - onda su oni ohrabreni."\nVlajić: CIK da radi svoj posao, da budu zainteresovani i za Sever\n"Po meni je rešenje da CIK radi svoj posao," odgovorio je Vlajić i dodao:\n"Neka kazne svakog za koga utvrde da krši izborni zakon."\n"Kao što su zainteresovani da u Prištini, ili Uroševcu bude pošten i pravičan izborni proces - da budu tako zainteresovani i za Sever Kosova," dodaje i navodi:\n"Znamo da su se svi pre dva meseca, kada je u izbornom procesu izrečena jedna visoka novčana kazna - disciplinovali.\n"Piromani i nalogodavci su i dalje na slobodi i to samo šalje poruku svim građanima da nasilje može da se nastavi, da se nasilje ne kažnjava, ukoliko se izvršitelji ne otkriju i da neko pokušava nasilje da kao legitimno sredstvo koristi u političke svrhe - zastrašivanju ljudi koji žele politikom da se bave," kaže.\nDa li je i jedan počinilac paljevine automobila pronađen?\nIznosi kritike i na račun Kosovske policije.\n"Nije ovo prvi put da se pale automobili na Severu. Da li je i jedno takvo krivično delo otkriveno?" - pita Milović i dodaje:\n"Da li KP zaista ne sme da radi svoj posao, da li je toliko nesposobna, nema kadra, da nije obučena, ili jednostavno neće da radi svoj posao?"\n"Očekujem da se u ovaj proces uključe i predstavnici međunarodnih institucija za bezbednost. Nakon paljevina i verbalnog uznemiravanja i pretnji članu moje porodice - šta sledi? Fizički napad?" - dodaje.\nSlučajeve rešiti institucionalno\nPoruke o istrazi i tome da počinioci paljevina automobila dvojice nekadašnjih ključnih lidera sa Severa nisu pronađeni ponovio je i Oliver Ivanović.\nOno što dobijaju kao odgovor je, dodaje, da je istraga u toku, da počinioci nisu poznati, ali "ima pomaka", što oni, ističe - ne mogu da procene.\nVažno je da se njihov slučaj, kaže, reši institucionalno:\n"Već smo bili u policijskoj stanici i nameravamo da tokom naredne nedelje idemo još jednom, da pokažemo ozbiljnost, jer mi ne želimo da se vaninstitucionalnо rešavaju stvari, kako se u našem kraju u poslednje vreme rešavaju, već želimo da - za važne i odgovorne poslove - institucije budu angažovane i da sistemski reše probleme," dodaje.\nNije bitno ko je izvršilac, već ko je naredbodavac\nPosebno je, dodaje, važna zainteresovanost međunarodnih predstavnika, koji će se, ističe, u direktnim kontaktima angažovati preko EULEX-a i pravosudnih organa.\n"I KFOR bi svakako mogao da ima značajnu ulogu," naveo je, ističući da je upravo zainteresovanost međunarodne zajednice razlog koji će, veruje, "odvratiti one koji stoje iza ovog paljenja".\nOvo je poruka onima koji su podigli svoj glas\n"Ovo nije poruka Dragiši Miloviću i meni, ovo je poruka svima onima koji se usude da bilo šta urade, a da to nije u skladu sa nekakvim mejnstrimom. Nas to neće uplašiti, ni naše saradnike. Ovo je pitanje toga da dva čoveka, koja su se usudila da podignu svoj glas - dožive ovako nešto," rekao je Ivanović.\nMediji koji nisu došli - dolazak im je zabranjen\n"Ponavljam, mediji imaju značajnu ulogu. Iz činjenice ko je došao, ko nije došao, znam ko nije smeo da dođe," kazao je takođe lider SDP-a.\nKaže da selektivno informisanje, odsustvo „interesovanja za drugačiji stav“ i onaj koji „nije sinhronizovan“ nije krivično delo. Ipak, dodaje:\n"Ali jeste moralno veoma sumnjivo, ako ne apsolutno pogrešno."\nTraži istovremeno od Medijske komisije da sprovede proces nadgledanja medija i utvrdi koji mediji ne rade svoj posao.\n"Nije bitno ko je izvršilac, jer su po svoj prilici, to klinci koji su plaćeni za tako nešto, pretpostavljam - već je mnogo važnije ko ih je na to naterao. Hoćemo li do toga doći, zavisi koliko će se angažovati međunarodna zajednica i međunarodni faktori," dodaje.\nVažno je i da podrška u istrazi dođe od Vlade Srbije i srpskog MUP-a.\nOčekujemo još bolje rezultate na izborima\nGovoreći o predstojećim lokalnim izborima, Ivanović kaže da SDP vrši pripreme.\n„SDP će se pojaviti u sve četiri opštine - to je sasvim sigurno, ali mogu da najavim i da ćemo se pojaviti u nekoliko opština južno od Ibra, jer i ne mislimo i nismo nikada želeli da dozvolimo da se SDP tretira kao mala stranka,“ kaže Ivanović.\nOčekuje i da će rezultate sa prethodnih izbora "značajno nadmašiti", a ističe i da je SDP spreman i za parlamentarne izbore, ukoliko budu raspisani.\nVlajić o paljenju automobila Ivanoviću i Miloviću:\n"Svi mi znamo da se to dešava često i stalno, međutim, ovo je jasna politička poruka i zašto je to učinjeno."\nVlajić najavljuje zahtev o broju paljevina i bacanja bombi na Severu: Nijedan slučaj nije rešen\n"Ja ću sutra od KP-a tražiti odgovor na pitanja - koliko je od završetka rata u severnoj Kosovskoj Mitrovici i na severnom Kosovu zapaljeno automobila, koliko je postavljeno bombi ispod automobila i pred kuće, koliko je ljudi otkriveno i protiv koliko je njih podneta krivična prijava.\nOdgovor znamo svi - nijedan. Ali ja hoću da mi policija Kosova i Regionalna policija Mitrovica to daju napismeno - da nikoga u 17 godina nisu otkrili, iako je tih dela bilo, ako ne više stotina, onda sigurno preko jedne stotine," kazao je Vlajić.\nTužbe protiv opština, Vlade Kosova i svih koji tokom izbornog procesa budu vršili zloupotrebe\nIstovremeno iz SDP-a najavljuju tužbe.\nAdvokat Nebojša Vlajić, inače član SDP-a, dodaje da će podneti tužbe protiv lokalnih samouprava u Zvečanu i Kosovskoj Mitrovici za nadoknadu štete.\n"Nije logično da - ukoliko vas ujede pas, opština je dužna da plati, a ako vam zapale kola - niko nije dužan da vam plati," dodaje.\nNajavljuje i tužbu protiv kosovske vlade, jer je, ističe, bila u obavezi da preko Kosovske policije obezbedi sigurnost za građane, a posebno za one koji učestvuju u izbornom procesu.\n"Ako su u stanju da otkriju počinioce paljevine u Prištini, onda to moraju da budu i na Severu Kosova, u severnoj Kosovskoj Mitrovici i Zvečanu," kaže.\nIzbori praćeni teškim incidentima, zloupotrebama i nepravilnostima\nIstiče da su „svi izbori praćeni teškim incidentima, zloupotrebama i nepravilnostima“. Podseća da je pre četiri godine ubijen kandidat za gradonačelnika Severne Mitrovice, a da je izborni dan „prekinut na najgori način“, te će, dodaje, tužbe podneti i protiv svih koji tokom izbornog procesa budu kršili izborne procedure, vršili pritisak na glasače ili ometali kandidature.\n"Svi smo svedoci da su u toku pretnje," dodaje i navodi da će tužbe podnositi i srpskim i kosovskim tužiocima.\nPodseća da se niz sudskih postupaka vodi protiv lica zbog zloupotreba tokom prethodnih parlamentarnih izbora i obećava da će se takvi postupci voditi i protiv lica u Severnoj Mitrovici.\n"Danas, u 21. veku, masovno dovoditi ljude da glasaju, pretiti im isterivanjima, ili im davati povlastice zbog glasanja je nedozvoljeno. To su radnje koje se identifikovane na celom Kosovu, od najjužnijih sela u kojima Srbi žive, pa i u Gračanici. A svi smo svedoci da su i ovde i mi ćemo to prekinuti," dodaje.


KALINIĆ: Frustrirani likovi neka zaćute bar izvjesno vrijeme - Opcija\n“Kakve li ironije – sada optužuju Dodika za kapitulaciju. A riječ je, zapravo, o frustraciji likova koji nisu imali nikakav postizborni kapacitet, samo su bacali prašinu u oči, da uobliče trojni stranački sporazum koji nije bez realnih osnova da uspije u skoroj budućnosti. Zato neka se pokriju ušima i zaćute bar izvjesno vrijeme, jer su očigledno nebitni”, rekao je Kalinić za Srnu.\nOdnosno, kaže on, bili su od “koristi” kad su na nivou BiH radili na štetu Republike Srpske i o tome postoje brojni primjeri tokom cijelog njihovog mandata, pa i u proteklim mjesecima kada su bili izborni gubitnici.\n“Za njih je, takođe, ne manje važan problem i to što će nekim mentorima morati da se pravdaju zašto su zakasnili da ispune zadatak koji im je dat, a čije bi ispunjenje bez ikakve sumnje išlo na štetu Republike Srpske. Zato i podmeću priču o ulasku u NATO iako je BiH i od toga, kao i od ulaska u EU još miljama daleko i što Ustav obezbjeđuje brojne mehanizme zaštite od štetnih odluka i za naš narod i za Republiku Srpsku”, naglasio je Kalinić, nekadašnji lider SDS-a.


30-01-2018 16:20 Svet Region\nKako je prenela agencija HINA, predsednik Republike Srpske Milorad Dodik i u 2018. godini uvršten je na "crnu listu" američkog Ministarstva finansija, a na podugačkom popisu problematičnih osoba i organizacija s Balkana, kako ih klasifikuju u SAD, društvo mu prave brojni osuđenici za ratne zločine, ali i oni koji su za Vašington problematični zbog, kako se navodi, drugih razloga - penzionisani general LJuba Ćesić Rojsa ili Stanko Sopte.\nMeđu imenima Albanaca izdvaja se Fatmira LJimaja, aktualnog zamenika predsednika vlade samoproglašenog Kosova. Komisija za nadzor nad stranim sredstvima (OFAC) Ministarstva finansija SAD krajem januara objavila je konsolidovani spisak osoba pod sankcijama američke vlade a u delu pod oznakom Balkan nalazi se dvestotinak osoba i organizacija iz BiH, Hrvatske, Srbije, Makedonije i Kosova*. Među osobama kojima je zamrznuta sva eventualna imovina na teritoriju SAD i ujedno zabranjeno putovanje u tu zemlju su haški osuđenici Veselin Šljivačnanin, Vojislav Šešelj, Ratko Mladić, Biljana Plavšić, Momčilo Krajišnik i Radovan Karadžić, ali i većina članova Karadžićeve uže porodice, uključujući njegovu ćerku Sonju, koja trenutno obavlja dužnost potpredsednice Narodne skupštine Republike Srpske. Na spisku je i Valentin Ćorić, jedan od šest bivših zvaničnika tzv. republike Herceg-Bosne osuđenih pred Haaškim tribunalom u novembru prošle godine. HINA konstatuje da među tim imenima nema drugih članova te grupe poput Jadranka Prlića ili Milivoja Petkovića. Na "crnoj listi" sad su i Hrvati osuđeni za ratni zločin počinjen u poslednjem ratu - Darijo Kordić, Mladen Naletić Tuta, Vinko Martinović Štele, Marijo Čerkez, Ante Furundžija. Uz Rojsa i Soptu koji po kriterijima američkih vlasti spadaju u neku drugu kategoriju, tu je i bivši član Predsedništva BiH Ante Jelavić, za kojim traga bosanskohercegovačko pravosuđe. Poznatija bošnjačka imena s američke "crne liste" su ona ratnog načelnika Glavnog štaba Armije BiH Envera Hadžihasanovića, nekadašnjeg ministra unutarnjih poslova BiH Bakira Alispahića, koji je smenjen još 1996. godine zbog veza s Iranom, te Senada Šahinpašića Šaje, ličnog prijatelja Bakira Izetbegovića. Među organizacijama koje su pod sankcijama američke vlade su i dalje Srpska demokratska stranka (SDS), koja je deo vladajuće većine u BiH i Četnički ravnogorski pokret. Šta je vladika Atanasije rekao o Vučiću i Đuriću, pogledajte OVDE. Izvor: Tanjug\nPoslednji Miloševićev intervju pre Haga\nSLOBI NE TREBA DIZATI SPOMENIK! Već ih ima dva\nŽIV JE SLOBA, UMRO NIJE: Čituljom protiv zaborava (FOTO)\nSUTRA JE 12 GODINA OD SMRTI MILOŠEVIĆA: Sahranjen je bez opela i počasti, a ono što je rekao policajcu koji ga je hapsio i danas se prepričava\nGLAVNI OPERATIVAC MI6 ZA SRBIJU PONOVO AKTIVIRAN: Čovek koji je srušio Miloševića i Đinđića, sada ima novi zadatak!


DR JOVANOVIĆ: Ako se javi povišena temperatura, prvo na šta treba pomisliti je da se radi o kovidu 19. – UDARNA VEST . rs\nDR JOVANOVIĆ: Ako se javi povišena temperatura, prvo na šta treba pomisliti je da se radi o kovidu 19.\nponedeljak, 31. januara, 2022 2 min read UdarnaVest .rs\nDirektorka Instituta „Batut“ dr Verica Jovanović kaže da nam tek predstoji pik ovog talasa korona virusa, i da se očekuje da će se povećati broj pacijenata u bolnici.\n„U narednih desetak dana ćemo dostići najveći intenzitet pojave kovida 19, ali ne možemo sa sigurnošću to tvrditi. Kada imamo veliki broj inficiranih u jednom momentu, što se dešava tokom ovih nedelja, možemo očekivati veći broj osoba koje imaju potrebu za bolničkim lečenjem“, rekla je Jovanovićeva za RTS, prenosi Alo.rs.\nPrema njenim rečima, u ovom trenutku povećan je broj prijema, određeni broj pacijenata se tokom dana otpusti, sama hospitalizacija kraće traje, osobe koje zahtevaju bolničko lečenje ostaju ne manje od sedam dana u bolnici. Veliki broj pacijenata je na poluintenzivnoj nezi i zahteva kiseoničku potporu.\nU sezoni smo respiratornih virusa, ali doktorka apeluje na sve koji imaju neke simptome da se uzdrže od rizičnih ponašanja, već da ostanu kod kuće i kontrolišu svoje kretanje, kao i da se jave lekaru ako simptomi potraju.\n„U sezoni smo respiratornih virusa, možemo očekivati neke druge viruse koji će se paralelno pojavljivati, najveće očekivanje se može identifikovati u odnosu na korona virus. Ako se javi povišena temperatura, prvo na šta treba pomisliti je da se radi o kovidu 19. U starijoj populaciji možemo očekivati veće komplikacije, imamo i veći broj osoba koje su na respiratorima, na bolničkom lečenju, kod onih osoba koje imaju hronične bolesti, astmu, šećernu bolest – ako dođe do infekcije, mogu se očekivati posledice“, istakla je dr Jovanović.\nbatut, covid19rs, Omikron, virusgripa\nHAPŠENJE NA PALILULI! Uhvaćen sa 151 paketom kanabisa i 30.000 dinara\nSNIMAK BRUTALNE TUČE U NOVOM SADU Posle proslave u jednom lokalu izbila „masovka“, učestvovale i DEVOJKE (VIDEO)


Nišlija među najboljim diplomcima prestižnog Univerziteta u SAD! - PRess Serbia | PR PRess team\nFoto:Univerzitet u Maineu/Ilija Stojiljkovic\nPrema prestižnoj Šangajskoj listi Univerzitet u Mejnu jedan je od 500 najboljih na svetu, a na njemu je jedan Nišlija proglašen za “izvanrednog stranog studenta završne godine”. Reč je o Iliji Stojiljkoviću, koji se istakao kako ocenama, tako i brojnim vannastavnim aktivnostima, ali pre svega košarkom zbog koje je, kaže, i rešio da se otisne u Sjedinjene Američke Države.\nMenadžer, kapiten i krilni centar u muškom košarkaškom timu Univerziteta u Mejnu poneo je brojna priznanja za svoja košarkaška dostignuća proteklih godina, a ušao je i u najbolji tim istočne obale.\nBio je član grupe Sportisti protiv nasilja, Savetodavnog komiteta za sportiste na kampusu, nabrajaju na Univerzitetu, a bio je i vršnjački mentor. Spoj angažovanja, košarkaških dostignuća i uspeh u Poslovnoj školi, koju završava, Stojiljkoviću su doneli laskavu titulu jednog od 10 najboljih studenata završne godine ovog Univerziteta.\nKao maturant u niškoj Pravno-poslovnoj školi Stojiljković je odlučio da se otisne u SAD, pre svega zbog sporta, kako sam kaže, jer je želeo da igra koledž košarku.\nU isto vreme sam bio jako zainteresovan za svet biznisa i odlučio da studiram menadžment. Uspeo sam da se snađem jer se u Americi istrajnost i vredan rad nagradi, i ja lično mislim da je to ključ uspeha, ne samo u košarci i studijama, već i u životu – priča Stojiljković.\nKada diplomira, planira da se vrati u Evropu i nastavi da se bavi košarkom, ali i njegovo interesovanje za dalje školovanje ne jenjava, pošto želi da započne master studije.\nTagoviilija stojiljković nislija student univerzitet u mejnu


Cena ljuti prevoznike - PKS-RPK Novi Sad\nPred sam početak nove kampanje prerade slatkog korena, najavljene za 1. septembar, fabrika šećera „Crvenka“ suočila se sa odbijanjem prevoznika da dovoze sirovinu po cenama transporta nižim od prošlogodišnjih za čitavih 18 odsto.\nŠećerani je dostavljen spisak 37 nezadovoljnih prevoznika, sa ukupno 68 kamiona koji stoje, iako bi već trebalo da dovoze repu u krug „Crvenke“. A, rukovodstvu fabrike su uputili zahtev da se cenovnik koriguje na maksimalnu bruto nosivost od 42.000 kilograma, kako je i zakonom određeno, i da se pretovarenim kamionima obračunava samo dopuštena masa tereta.\n– Nas teraju da natovarimo 34 ili 35 tona slatkog korena da bi šećerana dobila više robe, ali za iste pare – otkriva kalkulaciju jedan od dugogodišnjih stalnih prevoznika, koji radi za „Crvenku“.\n– Najveću globu, i do milion dinara, trebalo bi da plati šećerana, a posebne novčane kazne su za vlasnike kamiona, kao i za šofere. Crvenačka fabrika, s jedne strane, podstiče pretovar, a s druge želi da izbegne penale, pa je u ugovoru s prevoznicima naznačila da kazne za preopterećenje kamiona plaćaju isključivo njihovi vlasnici – revoltiran je jedan od vlasnika transportne firme.\nPrevoznici, koji više od decenije sarađuju sa šećeranom „Crvenka“, naglašavaju da je cena prevoza repe godinama sistematski obarana, a da je sad pala ispod svakog nivoa. Fabrika je angažovala profesora Saobraćajnog fakulteta da pronađe formulu, kojom će troškove prevoza svesti na minimum.\n– Neverovatno je da je ovaj stručnjak našao „rešenje“ u pretovaru, koji uništava puteve i ugrožava bezbednost i nas kamiondžija. Posebno je opasno što 1. septembra, kad počinje nova kampanja prerade repe, kreću i deca u školu. Šećerana je u sastavu grčke kompanije „Helenik šugar“, a u toj zemlji, pouzdano znamo, strogo vode računa da nijedan kamion ne bude pretovaren – ističe jedan od kamiondžija.\nŠećerana „Crvenka“ je javnom nabavkom iskazala potrebu za 65 dampera, 25 standardnih kamiona i 20 solo-kamiona za prevoz repe, od 20. avgusta do kraja decembra, u dnevnom obimu od 7.000 do 8.000 tona.


Održana onlajn Osnovna obuka za posrednike – medijatore - Medijacija i obuke za medijatore\nMedijacija i ADR\nAkreditovane specijalizovane obuke za medijatore\nStručno usavršavanje medijatora\nObuka za zastupanje klijenata u medijaciji\nOdržana onlajn Osnovna obuka za posrednike – medijatore\nBy ADR Partners 01/12/2020 No Comments\nPartneri Srbija i ADR Partners doo, uz podršku Nacionalnog udruženja medijatora Srbije (NUMS), organizovali su, od 16. do 27. novembra 2020. godine onlajn akreditovanu Osnovnu obuku za posrednike – medijatore. Obuka je organizovana u skladu sa Pravilnikom o programu obuke za posrednika („Službeni glasnik RS” br. 146/14).\nKroz seriju predavanja i interaktivnih simulacija, 20 polaznika imalo je priliku da se upozna sa pravnim okvirom za primenu medijacije u Srbiji, regionalnim iskustvima i međunarodnim standardima u ovoj oblasti, da savlada osnovne veštine komunikacije, upravljanja konfliktima i pregovaranja, detaljno se upozna sa fazama postupka medijacije i najvažnijim etičkim pitanjima, kao i da se oproba u ulozi medijatora kroz simulacije hipotetičkih slučajeva. Tokom obuke predstavljeni su i analizirani primeri iz prakse medijatora u Srbiji, Velikoj Britaniji i SAD, kao i najvažniji izvori i resursi iz međunarodne medijacijske prakse.\nSvim učesnicima obuke omogućen je pristup E-learning platformi, jednistvenom onlajn trening programu, koju su razvili Partneri Srbija za potrebe polaznika svojih obuka. Na kraju obuke dodeljena su uverenja o završenoj osnovnoj obuci za posrednika, što je jedan od uslova za dobijanje Dozvole za posredovanje i sticanje prava na upis u Registar posrednika pri Ministarstvu pravde Republike Srbije.\nSvojim komentarima iskazanim u anonimnoj evaluaciji, polaznici obuke istakli su zadovoljstvo kvalitetom i sadržajem obuke i dali najviše ocene.\nPredavači na treningu bili su dr Jelena Arsić, Dragana Ćuk Milankov i Blažo Nedić.


FoNet portal :: Pretraga / tagId=39270\nTag: hrabrost, Pogodaka: 6\nAvon akcija: Reci ne nasilju\nPovodom globalne kampanje ,,16 dana aktivizma’’, Avon akciji "Reci NE nasilju nad ženama" dodeljena je Nagrada za žensku hrabrost Nikolini Pavićević, autorki Instagram profila „Kritički”, saopštila je ta kompanija.\nU Hrvatskoj nisam bio do 1995.\nOsvrćući se na iskaz svedoka na suđenju u Hrvatskoj, koji ga je optužio da je u Petrinji 1991. godine tukao i pretio zarobljenicima, predsednik Srbije Aleksandar Vučić rekao je da nikada u životu nije bio u Petrinji, a da je u Glini bio 1995. godine, u kampanji sa Srpskom radikalnom strankom.\nNovinarki KRIK Dragani Pećo danas je u Beogradu dodeljena nagrada "Dušan Bogavac" za novinarsku hrabrost.\nNovinarka redakcije KRIK i međunarodne mreže Organized Crime and Corruption Reporting Project Dragana Pećo dobitnica je novinarske nagrade za etiku i hrabrost "Dušan Bogavac" za 2021. godinu, koju dodeljuju Nezavisno udruženje novinara Srbije (NUNS) i Fondacija "Dušan Bogavac", saopštio je danas NUNS.\nMali narod velikog srca\nMinistar odbrane Srbije Nebojša Stefanović naglasio je danas, povodom godišnjice završetka bitke na Ceru, da je to bila prva pobeda saveznika u Prvom svetskom ratu i to pobeda koju je izvojevao "mali narod velikog srca".\nPozdravljamo Vučićevu hrabrost\nAmerički Savet za nacionalnu bezbednost pozdravio je hrabrost predsednika Srbije Aleksandra Vučića i na tviteru na srpskom jeziku citirao rečenicu ministra odbrane Srbije Aleksandra Vulina, koji je reagovao na objavu portparolke ruskog ministarstva spoljnih poslova Marije Zaharove posle sastanka predstavnika Beograda i Prištini u Vašingtonu.


Microsoft se priprema da „ubije“ Windows telefon - Polovni mobilni telefoni\nMobilni Magazin > Microsoft se priprema da „ubije“ Windows telefon\nMicrosoft kaže da bi svako ko još koristi svoju Windows 10 mobilnu platformu poznatu kao Windows telefon, trebalo da pređe na iPhone ili Android.\n“Sa krajem podrške za Windows 10 Mobile OS , preporučujemo da se korisnici presele na podržani Android ili iOS uređaj”, kaže Microsoft.\nSaopštili su da će 10. decembra 2019. godine prestati da šalju nove bezbednosne ispravke. Takođe, neće slati hitne popravke, besplatne opcije za asistiranu podršku ili tehnička ažuriranja sadržaja. Drugim rečima, neće biti više ažuriranja. Samo će nekoliko modela telefona biti podržano do tog konačnog datuma.\nKompanija je nekada imala velike planove za Windows na mobilnim uređajima. Posebno kada je osvežila operativni sistem 2010. godine i pokrenula Windows Phone 7. U to vreme, u kompaniji su trvdili da su BlackBerry i iPhone mrtvi. Microsoft je takođe kupio Nokia mobilnu jedinicu za svoje Windows Phone proizvode. To je bio neuspeh akvizicije vredne 7,6 milijardi dolara.\nMicrosoft je uložio mnogo truda u iPhone i Android, gde su dostupni Office proizvodi. Takođe ima partnerstvo sa Samsungom koji prodaje neke verzije svojih vodećih Galaxy telefona sa prethodno instaliranim Office paketom.\nPostoji mnogo razloga zbog kojih Windows nije uspeo na mobilnim uređajima. Najveći je verovatno zato što nije bilo dovoljno aplikacija, uključujući i popularne koje su takođe bile dostupne za Android i iPhone.


Šaranoviću 30 godina zatvora zbog ubistva advokata Zreleca – Borba\nSud je kao motiv zločina utvrdio sukob Zreleca i Šaranovićevog rođaka Slobodana Šaranovića, koji mu je bio dugogodišnji klijent.\nOvo je prva presuda za ubistvo nekog advokata u Srbiji. Tužilaštvo je u završnoj riječi predložilo sudu da Šaranovića osudi na maksimalnu zatvorsku kaznu za krivično djelo teško ubistvo, između 30 i 40 godina zatvora, dok je odbrana tražila oslobađanje od optužbe.\nVladimir Šaranović se optužnicom tereti za krivična djela teško ubistvo i neovlašćena proizvodnja i stavljanje u promet opojnih droga, jer je u stanu kojem je živio sa suprugom pronađena izvjesna količina marihuane.\nPodsjetimo, Tužilaštvo smatra da je svoje navode optužnice dolazalo i tvrdi da se motiv ubistva Zreleca krije u pismu sada pokojnog Slobodana Šaranovića i tome da je Zrelec Šaranoviću otkazao punomoćje, te da je između njih postojao problem, jer je Zrelec zastupao Miloša Delibašića. Tvrdi i da je Vladimir bespogovorno izvršavao sve naloge Slobodana Šaranovića.\nU svojoj završnoj riječi, obratio se udovici advokata Anji Zrelec navodeći da mu je žao njenog supruga, ali da on nema ništa sa ubistvom.\nSlobodanu Šaranoviću ubijeni beogradski advokat vodio je poslove u vezi sa kockarnicama i mjenjačnicama, a bio je angažovan i u postupcima u Srbiji i u Crnoj Gori koji su se protiv vodili zbog sumnje da je naložio ubistvo Nikole Bojovića i Miloša Vidakovića. Vladimir Šaranović je svojevremeno bio zaposlen u firmama svog ubijenog rođaka.\nMediji su ranije pisali da se u dokazima ovog predmeta nalazi i pismo za koje je Zrelec rekao “da se da policiji ukoliko mu se nešto dogodi”, a koje je napisao Slobodan Šaranović.


POČELI RADOVI NA OBJEKTU VRIJEDNI 200.000 KM | SRNA\nPOČELI RADOVI NA OBJEKTU VRIJEDNI 200.000 KM\nŠAMAC, 29. JANUARA /SRNA/ - Na objektu Osnovne škole "Obudovac" u Obudovcu počeli su radovi na sanaciji krova škole i mokrih čvorova, vrijedni oko 200.000 KM, koje finansiraju vlade Srbije i Republike Srpske i opština Šamac.\nDirektor škole u Obudovcu Kosovka Panić istakla je da je riječ o značajnim investicijama, te da će realizacijom ova dva projekta biti značajno poboljšani uslovi za rad nastavnika i 255 učenika od prvog do devetog razreda.\n"Prošla godina za nas je bila veoma uspješna jer smo imali posjetu predsjednika Republike Srpske Željke Cvijanović koja je ispunila obećanje dodijelivši sredstva od 81.145 KM za sanaciju krova na školi koji dugo godina prokišnjava", rekla je Panićeva.\nOna je dodala da je Vlada Republike Srpske odobrila 100.000 KM za sanaciju šest mokrih čvorova, a opština Šamac pomogla tehničku i administrativnu realizaciju projekata.\n"Očekujemo da naš projekat energetske efikasnosti dobije zeleno svjetlo kako bi bila izmijenjena stara i dotrajala stolarija. Imamo obećanje Vlade Republike Srpske da ćemo dobiti sredstva u okviru programa energetske efikasnosti", navela je Panićeva.\nNačelnik opštine Šamac Đorđe Milićević rekao je da su vlade Srbije i Republike Srpske zajedno sa opštinom Šamac uložile sredstva u školu u Obudovcu, kao i da je izgrađeno obdanište, izražavajući nadu da će se takav trend i nastaviti.\n"Opština Šamac je tokom prošle godine izdvojila 10.000 KM, a i ove godine će izdvojiti toliko", dodao je Milićević.


Ljajić: uz Mladića je manje od deset ljudi\nPredsjednik Nacionalnog savjeta za saradnju sa Haškim tribunalom Rasim Ljajić izjavio je da se krug ljudi koji štite i skrivaju haškog bjegunca Ratka Mladića značajno suzio i da srpske vlasti neće odustati od traženja Mladića.\nPredsjednik Nacionalnog savjeta za saradnju sa Haškim tribunalom Rasim Ljajić izjavio je da je hapšenje Radovana Karadžića otežalo pronalaženje Ratka Mladića, jer su Mladićevi pomagači sada postali oprezniji.\nLjajić je naveo da je "danas vrlo malo ljudi koji su uz Mladića".\n"Vrlo je mali broj tih ljudi. Manje ih je od deset. Reč je o ljudima koji znaju gde se on skriva", rekao je Ljajić za beogradsku "Politiku".\nOn je najavio kontrolu velikog broja firmi u cijeloj Srbiji zbog sumnje da pomažu u Mladićevom skrivanju i naglasio da nedavna akcija u Valjevu, u firmi "Vujić", nije bila marketinški trik.\n"Rekao sam i da mi sada u Valjevu nismo tražili Mladića, već smo izvodili aktivnosti iz okvira celokupnog plana za lociranje Ratka Mladića", rekao je Ljajić.\nGovoreći o posjeti glavnog tužioca Haškog tribunala Serža Bramerca Srbiji, 17. novembra, Ljajić je naveo da će sa Bramercom imati radni sastanak na kojem će biti razgovarano o detaljima potraga srpskih organa i planovima za dalje akcije.\n"Predočićemo sve što ćemo u narednim danima i nedeljama činiti. Ove akcije neće prestati. Nikada više ljudi nije bilo angažovano, nikada više kapaciteta nije bilo aktivirano nego sad", rekao je Ljajić.


Vladimir Ostojić | Peterhof Consulting\nVladimir Ostojić, CPA\nDiplomirao je na Ekonomskom fakultetu u Beogradu, smer finansije, bankarstvo i osiguranje, a potom magistrirao na J. Mack Robinson koledžu u Sjedinjenim američkim državama, na smeru korporativne finansije.\nBogato poslovno iskustvo je stekao radeći na rukovodećim funkcijama u multinacionalnim kompanijama u Sjedinjenim američkim drzavama i Srbiji (Ernst & Young, Kerry Group, Coca-Cola Enterprise, National Cash register, World Vision, Victoria Group itd.).\nEkspert je u oblastima finansija i računovodstva, unapređenja internih kontrola, poresko-pravnim aspektima poslovanja (sa posebnim naglaskom na transferne cene), upravljanja projektima i rizicima, kao i korporativnog upravljanja.\nPoložio je ispit za ovlašćenog javnog računovođu u Sjedinjenim američkim državama (CPA) i ovlašćeni je interni revizor od strane Globlnog instituta internih revizora i Komore ovlašćenih revizora Republike Srbije. Poseduje i brokersku licencu u Republici Srbiji.


Sremske Novine » Regionalni sajam privrede u Novoj Pazovi\n13. Regionalni sajam privrede održaće se u četvrtak i petak, 26. i 27. septembra ove godine, u okviru Kompleksa sportsko – rekreativnih bazena u Novoj Pazovi, u organizaciji opštine Stara Pazova i Privredne komore Srbije – Regionalne privredne komore Sremskog upravnog okruga.\nU Beogradu je juče predstavljen program ovogodišnjeg sajma.\nNa konferenciji za medije koja je održana u Beogradu prvi čovek staropazovačke opštine Đorđe Radinović istakao je da je ovogodišnji sajam poprimio međunarodni značaj i podsetio na uzlaznu putanju kada se govorio o razvoju privrede.\nCilj održavanja sajma je upoznavanje sa ponudom lokalne privrede i preduzetnika, razmena poslovnih ideja, kao i unapređenje mogućnosti za razvoj i nova ulaganja u privredu Srema i Srbije, a u Regionalnoj privrednoj komori sremskog upravnog okruga ističu da bolja lokacija održavanja ove regionalne manifestacije nije mogla biti.\nBiće to prilika da se predstave najuspešnija preduzeća i proizvođači iz oblasti metalne i plastične galanterije, prerade drveta, hemijske industrije, IT opreme, građevinarstva, tekstila i obuće, prehramebene industrije, mehanizacije, poljoprivrede, turizma i ugostiteljstva.\nPored javnih tribina lokalnog Socijalno – ekonomskog saveta, NALED-a, Ministarstva za rad, zapošljavanje, boračka i socijalna pitanja, Ministarstva, trgovine, turizma i telekomunikacija, Unije poslodavaca Vojvodine i Saveza samostalnih sindikata Vojvodine, među značajnim pratećim manifestacijama drugog sajamskog dana održaće se Sajam zapošljavanja na kojem će dvadesetak poslodavaca ponuditi do 250 radnih mesta na teritoriji opštine.


Voditelj emisije "Nedjeljom u 2" Aleksandar Stankoviæ nakon toga je pozvao režiju da mu do kraja gostovanja nabave fotografiju na kojoj navodno Hadžihafizbegoviæ drži tri prsta u vazduhu.\n"Ovo sam ja i tri prsta ispred skupštine Tuzla. Da ja dižem tri prsta u Tuzl, koja je granatirana!?! Daj, Aco, molim vas stvarno, ovo je budalaština. Ovo je autentièno, ali kontekst nema veze s vezom. Ovo je kao kad su onog iz Dubioze kolektiv prozvali da je digao tri prsta jer je pokazivao koliko je sati", rekao je uznemireno.\nU ostatku emisije je govorio o mnogim politièkim pitanjima, pa se dotakao i kontroverznog muzièara Tompsona, poznatog po pesmama koje velièaju ustaštvo, ali i Bore Èorbe.\n"Rekao sam - da je Isus Hrist živ, da bi zabranio Tompsona, jer Isus bio za toleranciju. Ja nisam došao u vašu emisiju da polemišem s herojem nacije, Borom Èorbom, majkom nacije... Ne želim da ulazim u polemike, gospodin Marko se meni nije ni obratio... Ne želim polemisati s onima koji po meni sad verovatno dok traje emisija j... balijsku majku po portalima", rekao je Hadžihafizbegoviæ.\nKazao je i da ne može da sluša vrstu muzike koja poziva na ubijanje jednog naroda, ali je dodao da bi otišao "i na Tompsonov koncert i na koncert Bore Èorbe i na koncert majke nacije kada bi se obratili".\n"Moja najveæa frustracija je što ovde argument više ne znaèi ništa. To vodi u jednu vrstu mentalne atrofije", rekao je.


Izvor: B92, 20.Okt.2020, 11:39\nDok se veći dio Evrope bori s novim talasom koronavirusa, Kina sve više napreduje u okončavanju pandemije. U čemu je tajna?\nUpravo to je pokušao da, u svojoj analizi, otkrije CNN.\nKina, iz koje je pandemija i krenula, beleži najbrži oporavak od koronavirusa.\nMeđutim, za mnoge u Evropi kineski pristup pandemiji koronavirusa znači zatvaranje zemalja i gradova u trajanju od 76 dana, kao što se desilo u kineskom Vuhanu, gde su prošle godine otkriveni >> Pročitaj celu vest na sajtu B92 << prvi slučajevi zaraze.\nDrugi delovi Kine, na primer, nikada nisu uvodili tako stroga ograničenja, čak ni u ranim fazama pandemije. Kineski uspeh u kontroli koronavirusa nije dakle, plod tih ranih mera kontrole poput zaključavanja, već pristup zemlje u rešavanju stvari nakon što je ljudima dozvolila da se ponovo kreću, piše CNN, a prenosi portal Klix.ba.\nKonkretno, sposobnost Kine da prati slučajeve zaraze širom zemlje, gde god postoji i najmanja šansa za novi klaster omogućila je vladi da brzo reaguje i stavi pod kontrolu lokalno širenje infekcije.\nOvakav pristup je uključio i sofisticirani sistem zdravstvenih kodova za praćenje kretanja ljudi. Za ulazak u mnoga kineska preduzeća potreban je jasan zeleni zdravstveni račun i odgovarajući QR kod, kojim se potvrđuje da je osoba zdrava i sigurna, što olakšava praćenje virusa.\nOve mere su omogućile regionalnim vladama da uvedu zaključavanja samo u određenim područjima ili po potrebi sprovedu masovna ispitivanja. To se nedavno desilo u gradu Kuingdao na severoistoku Kine, gde je za otprilike sedam dana testirano više od 10 miliona ljudi, nakon što je zabeleženo 12 slučajeva prenosa virusa među lokalnim stanovništvom.\nGranice između kineskih regija i provincija sada se nadgledaju više nego ikad, a kako bi javni prevoz mogao biti ograničen ili potpuno obustavljen u slučaju izbijanja virusa.\nUlazak u Kinu putem pomorskih granica takođe je veoma ograničen, a putnicima je propisan strogi 14-dnevni karantin prilikom ulaska u zemlju.\nSuzbijanju virusa pomogla je i disciplina stanovnika u nošenju maski i pridržavanju javne higijene, dok su kineske vlasti strogo nadzirale nepoštovanje epidemioloških mera.\nKineski pristup suzbijanju pandemije pokazao se kao dobar i u drugim zemljama Azije, uključujući Hongkong, Tajvan, Južnu Koreju i Japan.\nIstočna Azija patila je od epidemije teškog akutnog respiratornog sindroma (SARS) 2003. godine, što je naučilo vlasti i stanovništvo u ovom delu sveta strogim merama predostrožnosti.\nS druge strane, u delovime Evrope i drugim zapadnim zemljama, posebno u Sjedinjenim Američkim Državama, nošenje maski ostaje kontroverzno pitanje čak i danas, nekoliko meseci nakon što se pokazalo da je ova mera zapravo efikasna.\nZa razliku od drugih zemalja, azijske vlade su imale uspostavljene epidemiološke planove suzbijanja potencijalnih epidemija i nisu se morale mučiti da bi sastavile novi plan.\nMeđutim, dok je Kina bila na meti kritika zbog izbijanja koronavirusa u Vuhanu, pa čak i prepoznata kao nacionalna pretnja, odgovor Kine na pandemiju bio je brz i odlučan, za razliku od onoga što možemo videti u Evropi i SAD.\nNezavisne Novine: Kako je samo Kinezima uspjelo da obuzdaju koronu?


Tadić: Ja sam prosrpski predsednik | Novosti.rs\n23. 11. 2010. u 10:48\nPredsednik Srbije izjavio je za rusku TV stanicu "Russia Today" da se jedino putem dijaloga između Beograda i Prištine može doći do rešenja prihvatljivog za obe strane\nBEOGRAD - Predsednik Srbije Boris Tadić rekao je danas da se jedino putem dijaloga između Beograda i Prištine može doći do kompromisa i rešenja prihvatljivog za obe strane.\n"Smatram da je taj dijalog veoma važan. Dijalog može da donese rešenje. Sukob postoji između Srba i Albanaca, a ne između Srbije i Kosova, jer mi ne priznajemo kosovsku nezavisnost", rekao je Tadić u intervjuu ruskoj TV stanici "Russia Today".\nGovoreći o tome šta je prioritet Srbije - Kosovo ili članstvo u EU, Tadić je rekao:\n"Kada sam prvi put izabran za predsednika Srbije imao sam na umu dva glavna strateška cilja: da postanemo članica EU i da branimo teritorijalni integritet i suverenitet. Nastaviću sa naporima u tom pravcu."\nNa opasku novinara da je oduvek snažno promovisao proamerički imidž vlade, a da se, kada je izbio kosovski problem, ispostavilo da je Rusija po tom pitanju bila jedini pravi saveznik Srbije, Tadić je rekao:\n"Ja sam prosrpski predsednik. Ova vlada će takođe uvek biti prosrpska... Želimo da imamo najbolje moguće odnose sa SAD, iako se suočavamo sa istinskim izazovom, posebno kada je reč o Kosovu".\nMi, međutim, ne želimo da postanemo članica SAD, već EU, dodao je on.\n"Živimo u Jugoistočnoj Evropi i nastavićemo u tom pravcu. Ali niko ne može da postavlja čudne i veštačke uslove po pitanju priznavanja Kosova zbog naše namere da postanemo članica EU. I veoma cenim takav pristup zemalja članica EU", rekao je Tadić.\nKada je reč o odnosima sa Rusijom, predsednik Srbije je rekao da će Srbija biti veoma blizak partner Rusije u budućnosti. Upitan da li i danas, 2010. godine, postoji srpsko-rusko bratstvo, Tadić je odgovorio: "Naravno i to se ne može promeniti", uz napomenu da ima veoma bliske odnose sa ruskim predsednikom i premijerom, Dmitrijem Medvedevom i Vladimirom Putinom.\nOn je upozorio da problem Kosova nije samo problem između Srba i Albanaca, već problem koji je deo regionalne politike, imajući u vidu mogući presedan koji može izazvati mnogo problema širom sveta.\nDa je Kosovo problem u globalnom smislu potvrđuje i to da je jednostrano proglašenu nezavisnost priznalo samo 60 od 191 člana UN, dodao je predsednik Srbije.\nNa konstataciju novinara da je prošlo dve godine otkako je Priština proglasila nezavisnost, a da za to vreme nije došlo do destabilizacije regiona i domino efekta, na šta je stalno upozoravano, Tadić je rekao:\n"Domino efekat i dalje postoji kao opasnost za sve, ne samo u regionu jugoistočne Evrope, nego svuda. Zbog toga sam istinski zabrinut. Ali ako se uzme u obzir na koji smo način reagovali na unilateralnu odluku o proglašenju nezavisnosti, mislim da smo postupali tako da pokušamo da sprečimo probleme".\nGovoreći o zajedničkom životu Srba i Bošnjaka, Tadić je rekao da je to versko pitanje veoma važno i da Bošnjaci žive u jednom delu Srbije već vekovima. "Oni su prijatelji....Veoma cenim dostignuća muslimanske i bošnjačke kulture u mojoj zemlji i u regionalnoj politici. U tom smislu u potpunosti poštujemo sva prava svih verskih zajednica i nacionalnih manjina , i nastavićemo sa takvom politikom".\nSrbija ima konzistentnu politiku što znači da smo u potpunosti protiv podele svih država koje su članice UN. To znači da smo protiv i podele država koje postoje u regionu, naglasio je Tadić.\n"U tom smislu, u potpunosti podržavamo integritet Bosne i Hercegovine i integritet drugih država. I, u tom smislu, doprinosimo stabilnosti iako smo veoma pogođeni unilateralnim proglašenjem nezavisnosti Kosova", dodao je on.\nUkazujući da se Evropa suočava sa izazovom - kako da definiše samu sebe u uslovima kad na nju utiče muslimanska kultura, Tadić je upozorio da se treba usredsediti na ekstremne verske grupe kojih sada ima u svim religijama.\n"Kao predsednik Srbije suočavam se sa radikalnim grupama koje insistiraju na hrišhcanskom identitetu. Veoma jake i esktremne verske organizacije postaju problemi svuda na svetu", zaključio je Tadić.


Tri izveštaja objavljena prethodne nedelje u Velikoj Britaniji pokazala su da ulična igra doprinosi zdravlju i sreći dece i njihovih porodica.\nIzveštaji su se bavili učinkom pokreta “oslobađanja” ulica od saobraćaja radi dečje igre, koji se tokom poslednje decenije proširio po celoj Britaniji.\nUtvrđeno je da su deca koja odrastaju u komšilucima u kojima su ulice vraćane igri (dnevnim zatvaranjem saobraćaja na određeni vremenski period), poboljšala fizičke i društvene veštine, usavršivši vožnju bicikla i odnose sa drugom decom. Vreme provedeno u svakodnevnoj fizičkoj aktivnosti posle škole, povećano je za čak tri do pet puta!\nUlična igra dovela je takođe do stvaranja komšijskih veza i osećaja zajedništva među stanovnicima gradskih četvrti. Posebno je zapaženo da je porast druženja među susedima doveo do pokretanja mnogih građanskih inicijativa u cilju poboljšanja života u zajednici.\nKorišćenjem Dži-Pi-Esa i akcelerometra, utvrđeno je da su deca 70% vremena tokom kojeg je saobraćaj bio obustavljen provodila na ulicama, i bila u proseku fizički aktivna 16 minuta po satu.\nTagovi :deca fizička aktivnost, igra na otvorenom, igranje, ulična igra, Velika Britanija, vožnja bicikla


Menja se toplovod na tri lokacije u centru grada – TV Kikinda\nMenja se toplovod na tri lokacije u centru grada\nPošto je završena grejna sezona počela je zamena najkritičnijih delova vrelovoda u centru grada. Prema informacijama koje smo dobili iz JP “Toplana” trenutno se radi u ulici Generala Drapšina na dve lokacije . Radovi kod broja 1 su u završnoj fazi i preostaje da se lokacija dovede u pređašnje stanje. Sanacija dotrajalih cevi u istoj ulici, ali ispred broja 8 još uvek je u toku, a radove na ovoj deonici izvode zaposleni u “Toplani”.\nU toku je i rekonstrukcija topolovoda na Trgu srpskih dobrovoljaca od broja 52 do kraja zgrade bivšeg “Srbijateksa”. Na ovoj deonici zameniće se oko 100 metara vrelovoda. Iako je očekivani rok za završetak kraj juna u “Toplani” ističu da su učestale kiše prekidale radove, tako da postoji mogućnost da se ovaj datum prolongira.\nU drugoj polovini sledeće nedelje počeće i radovi u ulici Đoke Radaka, od Svetosavske do Nemanjine ulice. Na trasi u dužini od 130 metara biće zamenjen oštećeni deo magistralnog vrelovoda. Ovaj posao trajaće do polovine jula.\nZa sve pomenute radove planirano je oko sedam miliona dinara.\nKako ističu nadležni u JP “Toplana” na ovim lokacijama tokom poslednjih nekoliko grejnih sezona imali najviše havarija. Upravo to je razlog što se na njima radi.\nU avgustu će se nastaviti remonti u Mikronaselja, gde je predviđena zamena preostalog dela toplovoda na trasi od magistrale prema bivšem bloku I u dužini od oko 100 metara, kao i radovi na nekoliko priključaka gde je bilo havarije u toku grejne sezone. Održavanje kotlarnica i toplotnih podstanica odvija se u kontinuitetu i trajaće do početka nove grejne sezone.\n← Obeležen Svetski dan zaštite životne sredine Vojislav Mirkonj iz Iđoša postao član savate reprezentacije Srbije →


EU uvodi jedinstveni punjač za mobilne telefone\nEvropski parlament podržao zakon\n13.03.2014. 15:43h 15:22h\nOvakav propis osmišljen je da bi se stvorili pogodniji uslovi za korisnike, ali i sprečilo stvaranje 51.000 tona elektronskog otpada godišnje\nBRISEL- U Evropskoj uniji bi za tri godine trebalo da se uvede obavezni univerzalni punjač za mobilne telefone budući da je Evropski parlament danas podržao takav zakonski predlog.\nOvakav propis osmišljen je da bi se stvorili pogodniji uslovi za korisnike, ali i sprečilo stvaranje 51.000 tona elektronskog otpada godišnje, preneo je portal EurAktiv. "Novi propisi nam omogućavaju da koristimo jedinstveni punjač za mobilne telefone i slične uređaje. To je veoma dobra vest za sve građane i životnu sredinu", rekao je potpredsednik Evropske komisije Antonio Tajani. Komisija će imati zadatak da jasno propiše u čemu će se sastojati jedinstveni punjač i pod kakvim uslovima će biti obavezan. Ova izmena deo je sireg paketa za promenu propisa o radio opremi, koji je Komisija predložila 2012. godine.\nU radio opremu spadaju između ostalog mobilni telefoni, prijemnici GPS ili Galileo sistema, modemi kao i centralna brava na automobilima. Nacrtom direktive uspostavljaju se usklađena pravila za puštanje radio opreme na tržište, kako bi se sprečilo da jedan drugog ometaju, ali i da narušavaju standarde u pogledu zdravlja i bezbednosti. Ovaj propis sada treba i zvanično da potvrde zemlje članice u Savetu EU, sa kojim je ranije postignut dogovor o ovoj izmeni.\nKako se navodi na sajtu Evropskog parlamenta, predviđeno je da se zemljama članicama ostavi dve godine da prenesu novi propis u sopstveno zakonodavstvo, i dodatna godina dana za proizvođače da se usklade sa novim propisima. Jedinstveni punjač bi pored mobilnih telefona trebalo da imaju i drugi radio uređaji, ali će Evropska komisija tačno odrediti na koje uređaje će se to odnositi.


Bez skupih poklona - mojabeba.rs\n24.12.2016 Dete Rastemo i učimo\nNa prvi pogled deluje da je sve u redu: s jedne strane dete uči da novac i pokloni u njegovom životu ne dolaze tek tako, a s druge – dete ima stalnu stimulaciju da postane još bolje. Međutim, istraživanje je pokazalo da takav pristup sobom nosi bar dva nedostatka.\nMeđutim, istraživanje je pokazalo da takav pristup sobom nosi bar dva nedostatka.\nKao prvo, materijalni pokloni ne usrećuju decu. To je potvrđeno naknadnim istraživanjima. Kao drugo, deca koja od detinjstva imaju takav tretman uče da sebe i druge ocenjuju na osnovu materijalnog dobra kojim raspolažu. Ako detetu plaćate za njegovo primerno ponašanje, ono će na podsvesnom nivou, dakle samo nesvesno toga, početi da se ružno ponaša prema onoj deci koja nemaju igračke kakve ima ono.\nTagovi: darivanje pokloni skupi pokloni\n04.01.2017 Kutak za tate\nBebe, mali genijalci\nDžoni Dep i Amber Herd planiraju dete\n28 sep, 2015 Poznati\nJedan od najlepših parova Holivuda, Džoni Dep i Amber Herd, koji su u braku šest meseci, spremni su za novu fazu: Prema izvorima koji su u bliskom ...\n21 jun, 2015 Ishrana deteta\n[caption id="attachment_35675" align="alignnone" width="640"] Foto: Gulliver/Thinkstock[/caption] Sastojci: - 1/2 kg sladoleda po izboru - 2 j...


Ubedljiv trijumf futsalera u Vršcu - Moja Crvena Zvezda\nod Vladimir jan 24, 2020 0208\nPripreme KMF Crvena zvezda za nastavak sezone u punom su jeku. Misli svih u klubu usmerene su samo ka jednom cilju, a to je nastavak pobedničke serije koja za konačni cilj ima osvajanje šampiosnke titule.\nCrveno-beli „majstori igre na petoparcu“ u okviru priprema prihvatili su poziv sportskih prijatelja ekipe KMF Forum iz Vršca i u vršačkom „Milenijumu“ odigrali prijateljski susret. Oko 300 gledalaca moglo je da uživa u odličnoj fudbalskoj predstavi u kojoj su na kraju crveno-beli futsaleri slavili rezultatom 7:1.\nVeć u nedelju 26. januara crveno-bele očekuje novi pripremni susret. U dvorani Sportskog centra „Šumice“ sa početkom od 20 časova KMF Crvena zvezda sastaje se sa ekipom KMF Konjarnik.


29.11.2019 u 08:40\nPompeo: SAD su uz Albaniju\nVAŠINGTON - Američki državni sekretar Majk Pompeo izjavio je saučešće porodicama stradalih u zemljotresu u Albaniji i poručio da su SAD uz „svoje prijatelje u Albaniji”, saopštio je Stejt department. On je to rekao povodom Dana nezavisnosti koja je juče obeležena u Albaniji i podsetio da su od pada komunizma pre 30 godina Albanija i SAD razvijale sve jače prijateljstvo. „SAD čvrsto podržavaju put Albanije ka evropskim integracijama i pozdravljaju odlučnost Albanije u ostvarivanju ovog cilja. Pozdravljamo napore Vlade Albanije da sprovede potrebne reforme, uključujući one koje imaju za cilj jačanje nezavisnog sudstva”, rekao je Pompeo. Pompeo je dodao i da SAD cene pozitivan doprinos Albanije u NATO koaliciji i pozdravljaju predsedavanje Albanije OEBS-om 2020.


Stoltenberg: Možda neće biti sastanka s Rusijom - Sputnjik Srbija\n14:51 22 Oktobar 2020\nStoltenberg: Možda neće biti sastanka s Rusijom\n22:37 22.06.2016 Preuzmite kraći link\nGeneralni sekretar NATO-a Jens Stoltenberg izjavio je danas da se Alijansi možda neće ostvariti želja da održi sastanak sa predstavnicima ruske vlade pre samita NATO-a, koji se održava 8. i 9. jula u Varšavi.\nSamit NATO-a „u kritičnom trenutku“\nOn je za AP rekao da Alijansa želi sastanak „kako bi se sprečila nerazumevanja, pogrešne kalkulacije i pokušale da se umanje napetosti“ sa Moskvom.\nAgencija podseća da su se ministri spoljnih poslova NATO-a u aprilu dogovorili da zatraže sastanak Savet NATO–Rusija pre samita Alijanse, na kojem bi Kremlj predstavljao ambasador i drugi zvaničnici.\n„Nisam siguran da li je to moguće, ali nadajmo se da će ga održati ubrzo nakon samita“, naveo je generalni sekretar NATO-a.\nOn je odbio da objasni zašto bi sastanak sa Rusijom mogao da se desi kasnije nego što se NATO nadao.\n„Mi smo sada u dijalogu sa Rusijom oko agende, oko modaliteta“, rekao je Stoltenberg.\nSamit NATO-a u Varšavi, NATO, Jens Stoltenberg


Najnovije mere zabrana kretanja vikendom, dozvoljeno šetanje ljubimaca - www.lobi-info.rs\nMarija K. 2. aprila 2020., 19:55 5.5k Views\nKako je saopšteno do sada je 31 osoba preminula od ovog virusa u Srbiji, a za poslednjih 24 časa potvrđeno je 111 novih obolelih.\nNa respiratorima je sada 81 osoba, koje su u teškom stanju, dok su ostali hospitalizovani za sada stabilno.\nU poslednja 3 dana povećan je obim testiranih osoba i najviše pozitivnih je u Beogradu, Ćupriji, Čačku i Kraljevu.\nVlada Srbije je uvela neke nove restriktivne mere, ali je neke mere i olakšala.\nUvedena je zabrana kretanja vikendom i to subotom od 13.00 časova pa sve do ponedeljka u 05.00 časova ujutru.\nNa ovaj način smanjiće se aktivnosti građana tokom vikenda koje su do sada predstavljale rizik od širenja korona virusa.\nZa sugrađane starije od 65 godina, kojima je sada potpuno zabranjeno da napuštaju svoje domove, ostavljena je mogućnost da se snabdeju nedeljom ujutru u periodu od 04.00 do 07.00 časova.\nPrema odluci Vlade Srbije koja će biti usvojena večeras, zabranjeno je svako okupljanje i da više od dvoje ljudi boravi na jednom mestu.\nOlakšavajuća mera je da će biti dozvoljeno da vlasnici prošetaju svoje kućne ljubimce i to počev od subote.\nVlasnici će kućne ljubimce moći da prošetaju svake večeri u periodu od 23.00 do 01.00 čas i to najdalje 200 metara od mesta stanovanja.\nPrethodna objava Pakovanje paketa za penzionere-kraj u petak, pa nastavak distribucije\nSledeća objava Nove sezone serija i jedna premijerna- bindžovanje može da počne !


PIJAN VOZIO U CENTRU GRADA: Policija isključila iz saobraćaja muškarca (46) na Vračaru | Novosti.rs\nPRIPADNICI saobraćajne policije u Beogradu zaustavili su i isključili iz saobraćaja četrdesetšestogodišnjeg vozača automobila koji je upravljao vozilom pod dejstvom alkohola.\nPolicija je sinoć oko 19 časova, u Hadži Milentijevoj ulici na Vračaru, zaustavila "citroen" zagrebačkih registarskih oznaka, a potom je alkotestiranjem utvrđeno da je vozio sa 2,35 promila alkohola u organizmu.\nOTIŠLI ZA BOLJIM ŽIVOTOM, A VRAĆAJU IH U KOVČEZIMA: Porodice čekaju ponedeljak da preuzmu njihove posmrtne ostatke\n24. 06. 2021. u 21:15\npolicija vožnja pod dejstvom alkohola alkohol Vračar\nNa SREDINI Brankovog mosta, u smeru ka gradu, došlo je do lančanog sudara.\nNA ZRENJANINSKOM putu oko 20.30 iz bravca Krnjače ka Borči dogodila se stravična saobraćajna nesreća u kojem je došlo do sudara putničkog automobila i motocikliste.\nOVO SU SRBI KOJI SU POGINULI U NEMAČKOJ: U stravičnoj saobraćajnoj nesreći auto udario u kamion (FOTO)\n23. 06. 2021. u 19:12\nMLADIĆ Mladen M. (23) iz Vete, mesta kod Bele Palanke, teško je povređen u subotu u nesvakidašnjoj nesreći kada mu je metalni obruč sa kamionske gume koju je pumpao, razbio lobanju.\nPRIPADNICI Ministarstva unutrašnjih poslova u Prijepolju uhapsili su M. V. (1981) iz Kikinde zbog postojanja osnova sumnje da je izvršio krivično delo neovlašćeno držanje opojnih droga.\nBEZ obzira na podizanje optužnice protiv kriminalne grupe Veljka Belivuka i Marka Miljkovića, Tužilaštvo za organizovani kriminal (TOK) sa pripadnicima MUP Srbije i Bezbednosno-informativne agencije (BIA) nastavlja da prikuplja dokaze protiv ove mafijaške ekipe.\n11:51 ZVEREV OLIMPIJSKI ŠAMPION: Demonstracija sile nemačkog tenisera


Onima koji se u RS pitaju da li su, nakon ove odluke, obavezni da i dalje nose maske, pomenuti sud jasno je poručio da je ova mera ipak neophodna za zaštitu stanovništva tokom pandemije virusa i da bi njenim ukidanjem mogle nastati negativne posledice, piše Srpskainfo.\nSporan je, u stvari, način donošenja pomenutih mera u Federaciji BiH, odnosno činjenice da ih je doneo Krizni štab, a ne nadležni izvršni i zakonodavni organi, zbog čega su ove odluke i proglašene neustavnim.\nS druge strane, upućeni u ovu tematiku u Srpskoj ističu da su ove odluke Štaba za vanredne situacije RS usklađene sa zakonom. Advokat Milan Petković pojašnjava da se odluka Ustavnog suda BiH neće reflektovati na Republiku Srpsku već isključivo na Federaciju BiH, jer su neustavnim proglašene odluke federalnih organa.\n– Indikativno je da Ustavni sud BiH nije ulazio u to da li su mere potrebne ili ne, već u procesne pretpostavke i ustavnost donešenih odluka i našao da su povređena zagarantovana prava Ustavom i Evropskom konvencijom, pravo na kretanje i slobodu i da su takve odluke neustavne – pojašnjava advokat Milan Petković.\nADVOKATI SE ŽALILI, SUD DONEO ODLUKU Mere zabrane kretanja i obaveznog nošenja maski su neustavne\n"KORONA VIRUS NA LISTI PROFESIONALNIH BOLESTI" Nova odluka vlasti Federacije BiH\nTakođe, u Srpskoj nije podnesena apelacija protiv odluka Republičkog štaba za vanredne situacije, ali kako kaže Petković, uvek postoji mogućnost da neko zatraži i odlučivanje Ustavnog suda po ovom pitanju.\nAdvokat Željko Bubić objašnjava da se, ponekad, nema vremena za pokretanje zakonodavne procedure i izmene procedure, jer situacija zahteva hitno reagovanje.\nPrema njegovim rečima, Ustavni sud BiH je utvrdio da je ovde došlo do kršenja ljudskih prava, ali nije naložio ukidanje pomenutih mera.\n– Dakle, i ovaj sud smatra da su te mere bile neophodne. O njima se, naravno, može diskutovati, ali je činjenica da su one donesene s jasnim ciljem da se zaštiti najznačajnije ljudsko pravo, a to je pravo na život. S druge strane, da biste zaštitili najviše ljudsko pravo, morate da ograničite građane u nekim drugim pravima. Međutim, ljudski život je prioritet svih prioriteta – ističe Bubić.\nDodaje da se ovde postavlja pitanje da li je krizni štab nadležno telo u pravnom smislu, odnosno da li je procedura kojom su propisane mere zakonita.\n– Tačnije, da li krizni štabovi sami mogu da propisuju mere ili je potrebna neka druga pravna procedura, eventualno kroz izmene i dopune određenih zakonskih rešenja. U tom pravcu se može diskutovati i biće diskusije u narednom periodu. I mišljanja struke su podeljena. Dok jedni opravdavaju sve preduzete mere, s druge strane u pitanje se dovodi ugrožavanje nekih drugih građanskih prava koje Ustav kao najviši pravni akt garantuje. U svakom slučaju, odluke sudova se moraju poštovati i sprovoditi – kaže Bubić.\nOdluka Ustavnog suda BiH se isključivo odnosi na odluke kriznih štabova u FBiH, ocenjuju iz Ministarstva zdravlja i socijalne zaštite RS.\n– Podsećamo da su mjere koje su donesene zbog pandemije korona virusa u Republici Srpskoj usmerene na zaštitu zdravlja stanovništva, kako pojedinca, tako i zajednice. Građani su pokazali visok stepen odgovornosti i solidarnosti proteklih prazničnih dana, te je važno da i predstojeće verske i novogodišnje praznike svi provedemo poštujući sve propisane mere zaštite od korona virusa – poručili su iz ovog ministarstva.


Ričard Brenson uspešno završio svoju misiju | Portal Iz Prve Ruke\nRičard Brenson je proveo nekoliko minuta na granici svemira u letelici svoje kompanije „Virgin Galactic“.\nLetelica Juniti (VSS Unity), sa dva pilota i još tri putnika, posle kratkog leta u svemir sletela je na pistu u bazi “Spejsport Amerika”, u američkoj državi Novi Meksiko.\nBrenson je postao prvi milijarder koji je ostvario putovanje u svemir u letelici, koju je napravila njegova kompanija.\nPred oko 500 gledalaca u prvoj fazi leta je poseban avion nosio letelicu s Brensonom i pet članova posade kompanije za svemirski turizam, a Brensonova zvanična uloga je bila da testira i proceni iskustvo, koje će imati budući klijenti.\n“Svemirski avion” se odvojio od matičnog aviona na visini od oko 13 kilometra, pokrenuo svoje motore i stigao do ivice svemira na visini od oko 88 kilometara. Posle nekoliko minuta bestežinskog stanja za posadu, avion se uputio nazad i sleteo na Zemlju.\nGranica svemira se nalazi na visini od 80 kilometara, gde se može osetiti bestežinsko stanje i videti kako je Zemlja zakrivljena.\nPovezane temeIstaknutoJunitiRičard BransonVirgin Galactic\nPale svetske cene prehrambenih proizvoda\nDanas prenos za put u svemir letelice Ričarda Bransona\nNASA je objavila je da je izabrala Spejs Eks (Space X) za predviđeni let na Evropu, zaleđeni Jupiterov mesec, što je veliki uspeh kompanije milijardera Ilona Maska, koji želi da organizuje sve dalja putovanja u Sunčevom sistemu.\nRadi se o prvoj NASA-inoj misiji na Evropu čiji je cilj da se utvrdi da li na njoj postoje uslovi za život.\nSprovešće se detaljno istraživanje tog Jupiterovog satelita, koji je nešto manji od Zemljinog meseca, i vodeći je kandidat kada se radi o potrazi za životom drugde u Sunčevom sistemu, prenosi Hina.\nMisija Jurop Kliper biće pokrenuta u oktobru 2024. raketom Falkon Hevi iz svemirskog centra Kenedi na Floridi.


Pregledati cvjetove i zametnute plodove zbog niske temperature – Radio Srbac\nMinistarstvo poljoprivrede, šumarstva i vodoprivrede Republike Srpske preporučilo je poljoprivrednim proizvođačima da pregledaju cvjetove/plodnike ili tek zametnute plodove zbog niske temperature vazduha protekle noći i jutros.\nPojava tamne boje na uzdužnom presjeku plodnika, odnosno mladog ploda, može biti rezultat izmrzavanja tkiva, kao posljedica mraza, saopšteno je iz resornog ministarstva.\nPrema podacima sa mjernih stanica Ministarstva poljoprivrede, šumarstva i vodoprivrede Republike Srpske, na više lokacija u Srpskoj sinoć i jutros došlo je do pojave niske temperature vazduha u trajanju od po nekoliko časova.\nU tabeli datoj u saopštenju navodi se da se temperatura u Srpskoj, u zavisnosti od područja, kretala u intervalu od minus 7,3 do minus 1,8 stepen Celzijusov.\nNajviše, 12 časova sa negativnim vrijednostima temperature bila su područja Rogatice, Srednje Lamovite na području Prijedora, Piskavice na području Banjaluke, te Capardi u opštini Osmaci.\nTemperatura ispod nule u trajanju od sedam do 10 časova bila je u mjestima Dobrljin u opštini Novi Grad, Maglajci, Mlinarice, Jasenje u opština Кozarska Dubica, Jablanci u Gradišci, Ilićani u opštini Srbac, Gradiška, Branešci u opštini Čelinac, Skelani u opštini Bratunac, Brezak u opštini Srebrenica, Novo Selo, Janja, Donje Crnjelovo u Bijeljini, te Tutnjevac na području opštine Ugljevik.\nNegativna temperatura zadržala se šest i manje časova u Кosjerevu u opštini Laktaši, Кoraju u opštini Lopare, Bjelovcu u opštini Bratunac, te Petrovu Polju u Trebinju.


RTS :: Zajedničko telo dela opozicije za pripremu kontrole izbora\nPolitika Zajedničko telo dela opozicije za pripremu kontrole izbora\nsreda, 03. mar 2021, 14:13 -> 15:32\nZajedničko telo dela opozicije za pripremu kontrole izbora\nJedanaest opozicionih stranaka i pokreta će u narednom periodu formirati zajedničko telo koje će se baviti pripremama za kontrolu izbora, kao i koordinacijom kontrolora, saopštio je Pokret "Jedan od pet miliona".\nTo je dogovoreno na sastanku kojem su prisustvovali predstavnici opozicionih organizacija koje su učestvovale u izradi Platforme o izbornim uslovima, pred pregovore pod pokroviteljstvom EP – Nova stranka, Pokret "1 od 5 miliona", Građanski demokratski forum, Demokratska stranka Srbije, Socijademokratska stranka, Zelena stranka, Vlaška stranka, KLIP, Nova Srbija, Demokrate Srbije, Mađarski pokret.\n"Predstavnici 11 opozicionih organizacija podsetili su i na to da već mesecima pozivaju preostali deo opozicije na razgovor i usaglašavanje stavova kako bi se u pregovore sa vlašću ušlo sa jedinstvenom platformom i ciljem koji bi trebalo da je svima isti – pošteni izbori. Nažalost, deo opozicije se na te pozive nije odazvao i zbog toga će opozicija u pregovore ući sa više platformi", navodi se u saopštenju Pokreta "Jedan od pet miliona".\nNa sastanku je takođe podržan predlog za poboljšanje izbornih uslova koji su ovom "opozicionom stolu" uputile manjinske političke stranke – Bošnjačka građanska stranka, Stranka Crnogoraca, Vlaška narodna stranka, Ruska stranka, Ujedinjena partija Roma i Rusinska demokratska stranka.\nPlatforma će do kraja nedelje i zvanično biti predata predsedniku Skupštine Srbije.\nTakođe, zakazan je i sledeći sastanak ovih opozicionih organizacija za narednu sedmicu, koji će ponovo biti održan u centrali Pokreta "1 od 5 miliona".\n16° C 19° C 19° C 19° C 18° C 4° C


Otkrivena letnja priča, "Bleki" postaje najskuplji Srbin na svetu!? - Sportske.net\nOtkrivena letnja priča, "Bleki" postaje najskuplji Srbin na svetu!?\nNaravno, ako sledećeg leta Sergej Milinković Savić ne promeni sredinu.\nGol Kristijana Ronalda najbolji u prethodnoj sezoniJoš jedan Ronaldo u Juventusu!Juventusov pakleni plan - u Torino stiže još jedan "Kraljević"?Juve ne da Mandžukića!Serija A - Inter prosuo pobedu, bomba Milenkovića i nije jedini strelac iz Srbije!\nFiorentina je ovog leta sačuvala tim, uspela da dovede Pjacu, ali i da odoli ponudama velikih klubova za našeg Milenkovića.\nMediji u Italiji otkrivaju čitavu priču, naime, "Ljubičasti" su imali dve velike ponude za bivšeg štopera Partizana.\nPrva je bila od Atletika, Dijego Simeone je bio spreman da žrtvuje Savića, ili da plati 40 milioa za "Blekija", pa čak i da ponudi paket u koji bi bio uključen i njegov sin "Ćolito" koji bi ostao još sezonu u Seriji A, ali je u Firenci naišao na zid.\nPonuda Juventusa je bila još bolja, bili su spremni da ustupe Pjacu bez klauzule o otkupu, kako bi stekli pravo prvenstva za naredno leto. Plan je jednostavan i realan, od sledećeg leta treba podmladiti odbranu, pošto je Kaldara otišao u Milan, a da nije odigrao ni minut, biće potreban novi štoper, povlači se Barzalji. Italijanski šampion traži zamenu, mladog igrača i Nikola Milenković je prva meta.\nFiorentina nije pristala da odmah napravi dogovor jer je izvesno da, Milenković ako ponovi sezonu vredi više od 50 miliona evra. Nadaju se da mogu da uzmu veći novac, da dobiju nekog igrača, bilo od engleskih klubova, Atletika ili Juventusa, i na taj način napune kasu.\nNaime, u tom slučaju bi Milenković srušio Matićev rekord i postao najskuplji srpski igrač svih vremena. Jasno, videćemo hoće li i Sergej narednog leta ostvariti ono što nije ovog, ali on će produžiti ugovor sa Laciom, pa nije toliko izvesno da bi neko mogao i za 12 meseci da plati 150 miliona koliko traži Klaudio Lotito.


Rusija - Grad Niš\nCeremonijom polaganja venaca na Spomenik poginulim krasnoarmejcima, sadnjom drveća u novootvorenom i rekonstruisanom Memorijalnom parku na Crvenom krstu, kao i akcijom „Park sećanja“ obeležena je 80. godišnjica napada nacističke Nemačke na Sovjetski savez u Drugom svetskom ratu. U toku ceremonije otvorena je izložba „Neprijatelja ćemo pobediti. Pobeda će biti naša“ Federalne državne kulturne ustanove „Muzej Pobede“. Zahvalnicu Gradu Nišu za celokupni projekat primila je zamenica gradonačelnice Dušica Davidović, a pojedinačne zahvalnice uručene su predsedniku Skupštine grada Bobanu Džuniću, kao i gradskim većnicima Nenadu Stankoviću i Adriani Anastasov.\nGradonačelnica Niša Dragana Sotirovski razgovarala je u Gradskoj kući sa Njegovom ekselencijom ambasadorom Ruske Federacije Aleksandrom Bocan – Harčenkom o negovanju tradicionalno prijateljskih odnosa i unapređenju ekonomske i kulturne saradnje, kao i očuvanju memorijala na teritoriji grada Niša koji svedoče o zajedničkoj istoriji dve zemlje. Tom prilikom razgovaralo se o pomoći Srpsko-ruskog humanitarnog centra (SRHC) gradu i okolini u vreme elementarnih nepogoda, o radovima na uređenju parka ispred Spomenika poginulim sovjetskim vojnicima u Drugom svetskom ratu, kao i o povezivanju Niša i ruskih gradova aviolinijama posle pandemije i turističkoj ponudi Niša koja pruža mogućnost za unapređenje dalje saradnje. U razgovoru su učestvovali i gradski većnik Nenad Stanković i predsednik Udruženja srpsko-ruskog prijateljstva i ruskih sunarodnika „Naisus“ Đorđe Janković.\nU niškoj Sinagogi otvorena je izložba „60 godina od prvog čovekovog leta u svemir“ u organizaciji Grada Niša, Društva srpsko-ruskog prijateljstva i ruskih sunarodnika „Naisus“ Niš i u suorganizaciji Narodnog muzeja Niš. Otvaranju izložbe prisustvovala je gradonačelnica Niša Dragana Sotirovski koja je po otvaranju razgledala postavku fotografija koje je obezbedila ruska korporacija „Roskosmos“.\nPolaganjem venaca na Spomenik oslobodiocima Niša na Trgu kralja Milana i na Spomenik sovjetskim vojnicima stradalim u niškom incidentu, kao i kraćim kulturno-umetničkim programom, u Nišu je obeležen Dan pobede nad fašizmom. Na ceremoniji na Trgu kralja Milana na Hotelu „Ambasador“ istaknuta je Georgijevska lenta dužine 50 metara, simbol pobede nad fašizmom. Vence na Spomenik oslobodiocima Niša i Spomenik sovjetskim vojnicima stradalim u niškom incidentu položile su delegacije Grada Niša na čelu sa gradonačelnicom Draganom Sotirovski, Komande Kopnene vojske Republike Srbije, Ambasade Ruske Federacije, Nišavskog upravnog okruga, Policijske uprave u Nišu, Srpsko-ruskog humanitarnog centra, gradskih opština i delegacije udruženja koja neguju tradicije oslobodilačkih ratova.\nU Narodnoj biblioteci “Stevan Sremac”, u saradnji sa ruskom humanitarnom misijom, otvorena je Izložba ruske literature sa ciljem oživljavanja interesovanja za literaturu te zemlje i negovanja ruskog jezika. Na otvaranju izložbe govorio je direktor Ruskog doma u Beogradu Jevgenij Aleksandrovič Baranov. Više od 1.000 naslova najznačajnijih dela ruske književnosti, kojim raspolaže biblioteka, biće dostupno ljubiteljima pisane reči u prostorijama Ruskog kutka.\nOdržan radni sastanak sa direktorkom PATRAM instituta Tatianom Geringer i dogovoreno da međunarodno priznati rusko-američki muški hor PATRAM instituta gostuje u Nišu na leto 2021. godine i održi koncert duhovne ruske pravoslavne muzike. Ovom prilikom direktorka Geringer najavila je snimanje novog kompakt-diska sa delima Sergeja Vasiljeviča Rahmanjinova u Manastiru svetog Dimitrija u Divljani.\nNa dan Svetog Save, krsne slave Balkanske kozačke vojske, ataman tog udruženja Vojislav Vidaković sa saradnicima sreo se sa gradonačelnicom Niša Draganom Sotirovski koju je obavestio o aktivnostima na očuvanju kozačke tradicije i razvijanju kulturne saradnje dva bratska naroda. Kozaci su kao dobrovoljci učestvovali u ratovima za oslobođenje Srbije od Turaka i u okolini Vitkovca sahranjeno je oko 4.000 Kozaka.\nU gradskoj kući održan je radni sastanak sa kodirektorom Srpsko-ruskog humanitarnog centra Andrejem Mamčenkovim. Kako je naglasila gradonačelnica Dragana Sotirovski, Nišu nedostaje jedan operativni centar za delovanje u vanrednim situacijama i u toj oblasti dobro bi došla savetodavna pomoć Srpsko-ruskog humanitarnog centra. Mamčenkov je preneo gradonačelnici spremnost Centra da pruži gradu svu pomoć u formiranju jednog gradskog operativnog tima, kome bi bili na raspolaganju kapaciteti, potencijali i mogućnost obuke u Centru.\nAndrej Mančenkov, dosadašnji zamenik načelnika Nacionalnog centra za upravljanje u kriznim situacijama Ministarstva za vanredne situacije Ruske Federacije, novi je kodirektor Rusko-srpskog humanitarnog centra. Novi kodirektor RSHC-a predstavljen je na prijemu kod zamenika gradonačelnika Niša prof. dr Miloša Banđura u Gradskoj kući, a tom sastanku prisustvovao je načelnik Departmana za međunarodnu saradnju ruskog Ministarstva za vanredne situacije Vladimir Salavjov.\nRuski hor „Kapela dečaka i mladića” Sverdlovske dečje filharmonije iz Jekaterinburga, na čelu sa umetničkim rukovodiocem, Fridrihom Vejsgejmom, održao je svečani koncert pred prepunom salom Narodnog pozorišta u Nišu. Nastup jednog od najpoznatijih horova u svetu ovog tipa omogućila je kompanija NIS.\nU Nišu je održana Međunarodna konferencija “Mogućnosti za širenje ekonomske saradnje između Rusije i zemalja Balkanskog polustrva u okviru trenutne političke situacije” u organizaciji Balkansko- Ruskog ekonomskog foruma uz finansijsku pomoć Fonda podrške javnoj diplomatiji A.M.Gorčakov Ministarstva spoljnih poslova Ruske Federacije i Grada Niša. Cilj konferencije je stvaranje platforme za razmenu znanja, informacija i kontakata u cilju proširenja trgovine i investicija, što je i u duhu namera međudržavne srpsko-ruske komisije za ekonomsku saradnju i tehnički razvoj, koja ima u planu povećanje trgovinske razmene Srbije i Rusije.\n28. januara 2022., 13:39 h


Dobar zdravstveni sistem - Ozon Media\nSremska Mitrovica – U Opštoj bolnici u Sremskoj Mitrovici održana je konferencija za novinare na kojoj su rezimirani rezultati rada iz 2011. godine u oblastima primarne i sekundarne zdravstvene zaštite.\nTom prilikom, Nataša Kopčić, načelnik Uprave za zdravstvo, rekla je da je samo u prošloj godini Grad u primarno zdravstvo uložio skoro 20 miliona dinara, a u ovoj je posebno opredelio pet miliona za uređenje krova Opšte bolnice.\nRazvijenost zdravstvene službe i njena dostupnost stanovništu, bio je jedan od prioriteta rada mitrovačkog Doma zdravlja, koji je po oceni ministrstva najbolji u Srbiji. Direktor Doma zdravlja, dr Nada Zec Petković, rekla je da su u sklopu ulaganja u primarnu zdravstvenu zaštitu u prošloj godini bila važna infrastrukturna ulaganja, ali i učešće u mnogim projektima.\nPrim. dr Miroslav Kendrišić, direktor Opšte bolnice, kaže da se Opštoj bolnici uvode nove tehnologije i osposobljava stručni kadar, što doprinosi pouzdanoj dijagnostici kraćem prosečnom ležanju koje je u mitrovačkoj bolnici oko pet dana.


TRGOVIŠTE Ulaganje u razvoj medarstva, posao za sedamdeset pčelara - InfoVranjske\nTRGOVIŠTE Ulaganje u razvoj medarstva, posao za sedamdeset pčelara\nU sredu, 20. jula u Trgovištu će biti otvorena nova Fabrika za proizvodnju pčelarske opreme.\nPosao će, u prvoj fazi izgradnje, dobiti trideset radnika, a u drugoj, verovatno do kraja godine, još oko sedamdeset.\nIstovremeno, u sklopu realizacije projekta Regionalne razvojne agencije (RRA) „Zlatibor“, opština Trgovište javlja se kao sufinansijer za nabavku po petnaest košnica za ukupno četrdeset mladih nezaposlenih pčelara sa svoje teritorije.\nTo znači da je, direktno ili indirektno, posao dobilo sedamdeset nezaposlenih osoba iz ove ekstremno nerazvijene opštine.\nNova fabrika biće locirana u hali bivše propale farme zečeva na ulazu u Trgovište.\nProgramom svečanosti otvaranja nove fabrike predviđeno je i predstavljanje rezultata saradnje privatnog i javnog sektora u oblasti medarstva.\nFabrika je plod projekta javno-prvatnog partnerstva između opštine Trgovište i Pčelarske zadruge „Roj“ iz Trstenika koja je uložila sredstva u opremu za proizvodnju.\nInteres za ovaj projekt prepoznala je i sprovela ga u delo RRA „Zlatibor“ iz Užica, čije programe finansira Vlada Švajcarske, posredstvom Agencije za razvoj i saradnju.\nSvečanosti u Trgovištu u sredu će, pored ostalih, prisustvovati predstavnici RRA „Zlatibor“, Pčelarske zadruge „Roj“ iz Trstenika i predstavnici lokalne samouprave Trgovište.